З А П И С Н И К


Од 11-тата Седница на Советот на Општината Битола одржана на 12.05.2026 година.
	Седницата се одржа во големата сала за седници на Советот на Општина Битола и почна со работа во 10:05 часот.
На седницата присуствуваа 29 членови на Советот: Бојан Бојкоски Претседател на Советот, Горан Велевски, Никола Гагоски, Александар Дракуловски, Ангела Здравковска, Мартин Ивановски, Александар Јаневски, Кети Јосифовска, Златко Лозановски,Иле Кочишки, Драги Крстев, Марина Крстиќ, Димитар Кузмановски, Александра Лазаревска, Наташа Марковска, Љубе Никлески, Петар Николовски, Филип Поповски, Кире Ризески, Софија Ристевска Петрушева, Јадранка Павловска, Јована Спасеноска, Јагода Талевска, Стефан Тековски, Гаврил Трајковски, Миле Трајковски, Александар Цветаноски, Иван Чулакоски и  Снежана Василевска.
Отсутни советници на Советот на Општина Битола беа Илија Келепуровски и Валдета Мусаи Фејзуловска.
На седницата присуствуваа гости од јавните средствата за информирање и Директорите на сите ОУ кои имаа точки по дневниот ред.
Конфликт на интереси до почетокот на седницата имаа неколку советници.
Записникот од 10-тата Седница беше ставен на гласање и усвоен со 27 гласови ЗА.
Претседателот Бојан Бојкоски, го прочита дневниот ред со 38 точки кој беше доставен до советниците и праша дали имаат предлог за измени и дополнување на истиот.
Димитар Кузмановски се јави за измена и дополнување на дневниот ред и рече,сакам со една предлог Иницијатива да направиме добро за една категорија на деца кои неколку пати се обратија до мене,а верувам и до вас.
а таа е иницијатива за разгледување на мерки за поддршка на децата со посебни потреби и нивните семејства. Се предлага советот на Oпштина Битола да ја разгледа и задолжи Oпштината преку надлежните служби и комисии да подготви соодветни акти и мерки за:
1. Обезбедување на ваучери за деца категоризирани со наод и мислење според МКФ, за користење дефектолошки, логопедски и психолошки третмани.
2. Доделување на еднократна финансиска помош на децата со посебни потреби.
3. Обезбедување на бесплатен паркинг и бесплатен автобуски превоз за родители на деца со аутизам ( дијагноза F84).
4. Подготовка на програма и финансиска рамка за поддршка на деца со посебни потреби на локално ниво.
Јас ќе пробам на кратко сите од овие четири предлог мерки кои ги предлагам денес да ви ги образложам и зошто му се потребни на овие семејства и на овие дечиња.Првото обезбедување ваучери за деца категоризирани со науки и мислење од МКФ за користење на дефектолошки,  логопедски и психолошки третмани е затоа што тие дечиња секојдневно ги посетуваат овие професионалци каде што работат на нивно подобрување, на говор, на движење,на функционалност, олеснување на секојдневните животни навики и потреби кои ги имаат, бидејќи се пренатрупани државните професионалци кои се занимаваат со сите овие  дејности тие често посетуваат и приватни логопеди, психијатри и дефектолози кај кои навистина еден час стана голем луксуз да си го платите. негде коштал околу 1000 денари од тоа што што ми го кажуваат самите родители и навистина на овие луѓе му е потребен еден ваучер со кој ќе му олесниме за нивно побрзо развивање и подигање во нормално функционирање и живеење во нашата Општина Битола и во околината. Доделување на еднoкратна парична помош за деца со посебни потреби. Јас знам дека Општина Битола му помага на сите овие кои поднесуваат барања, кои се соочуваат со некаква болест или слична работа, но кај овие деца треба да биде сумата од максимален износ кој може советот да му ја додели, затоа што најчесто нивниот еден родител е постојано со детето и не е во можност да работи, а со тоа и остваруваат помалце приходи и некако да пробаме да му го олесниме барем тој дел колку што може се разбира општината да му олесниме финансиски сите тука заеднички, обезбедување на бесплатен паркинг и бесплатен автобуски превоз на родителите на децата со аутизам дијагноза F84 бидејќи гледаме дека во градот во моментот имаме многу слободни паркинг места и овие луѓе посетувајќи ги сите овие доктори, специјалисти , психолози, дефектолози плаќаат поголема сума на паркинг бидејќи по неколку часа се задржуваат и работат со нивните деца, а паркингот во Битола е навистина скап,бидејќи имаме и празни слободни места,наместо празни тие места да можат слободно овие родители да ги користат. Нема да пропадни ЈП Паркинзи, нема да му требаат дополнителни финансиски средства на општината, може со некој повик да му се издадат картички, налепници каде што тие ќе бидат ослободени од плаќање на овој паркинг простор и секако да можат да го користат автобускиот превоз бесплатно на територија на Општина Битола и подготовка на програма и финансиска рамка за поддршка на овие деца со посебни потреби на локално ниво.Мислам дека е многу потребно тоа да го направиме за во иднина да не имаме потреба вака со адхок решенија или со иницијативи, точки на дневен ред да им помагаме на сите овие наши сограѓани и со нивните проблеми кои се соочуваат и самите родители, но и дечињата. Ќе ве замолам Битола била стално да си помага едни на други. На овие дечиња навистина му е потребно помош. Не е политика ова. Ова е чисто да излезиме сите ние како народни избраници, како советници да ја поддржиме оваа идеја.Нема потреба никој да се фали. Не ни требаат политички поени на вакви теми. Туку треба да покажеме една емпатија кон сите овие дечиња и кон сите овие наши сограѓани. Ќе ве замолам да ја изгласаме оваа иницијатива на дневен ред. Ќе продискутираме доколку имаат и други предлози можеме да ги прифатиме, да ги разгледаме и оваа точка да помини се со една цел да помогнеме онаму каде што е најпотребно. Верувам дека и до вас се имаат обратено.Дури имав вчера и предлог од родители од Новаци и Могила, бидејќи доаѓаат Битола на сите овие третмани, на сите овие прегледи да му овозможиме во соработка со општина Новаци Могила да ги имаат истите бенефици околу паркингот и користењето на градскиот јавен превоз и овие наши соседни граѓани од соседните општини.
1.)Иницијативата за разгледување на мерки за поддршка на деца со посебни потреби и нивните семејства.
Драги Крстев се јави за дополнување на дневниот ред и рече,Согласно новиот Деловник на Советот на Општина Битола,барам процедурално повлекување на точката 34 од дневниот ред, од причина што предложената одлука не нуди конкретно решение,туку остава простор за одлагање и правна нејасност.Воедно предлагам наместо оваа точка ,Советот да расправа и донесе Заклучок,со кој ќе го задолжи Градоначалникот да отпочни конкретна законска постапка за решавање на проблемот со бесправните објекти,да изготви план со јасни критериуми и преоритети за постапување,да обезбеди транспарентност и еднаков третман за сите граѓани и во разумен рок да достави извештај до Советот за преземените активности.Сметам дека на овој начин ќе преминеме од декларативна одлука кон конкретна акција,што е во интерес и во согласност со принципите на владеење на правото.
34.) Постапување со бесправно изградени објекти кои не ги исполнуваат условите за издавање на урбанистичка согласност,односно за кои е донесено решение за одбивање на барањето за утврдување на правен статус.
1.)Заклучок со кој се задолжи Градоначалникот да отпочне конкретна
законска постапка за решавање на проблемот со бесправни објекти да изготви план со јасни критериуми и приоритети за постапување,
Софија Ристевска Петрушева се јави за измена и дополнуваљње на дневниот ред и рече,Врз основа на член 29 став 2 од статутот на Општина Битола поднесувам иницијатива за дополнување на програмата за економски развој на Општина Битола за 2026 година. Оваа иницијатива ја
поднесувам по идеја на младиот битолчанец Јане Велковски. Предметната
иницијатива се однесува на изработка на проектна документација за изградба на македонско-американски парк на пријателството на локацијата кај авионите Смолево Битола, каде што веќе се поставени авиони од американски производител. Целта на оваа иницијатива е уредување и трансформација на просторот во современ и репрезентативен парк кој ќе претставува симбол на пријателството, соработката и партнерството помеѓу Република Северна Македонија и Соединетите Американски Држави. Во рамки на иницијативата се предлага поставување на македонско-американско знаме со соодветни јарболи, хортикултурно и партерно уредување на просторот, поставување на урбана опрема, клупи, корпи за отпадоци, осветлување и слично. Поставување на симболично обележје или табла посветена на македонско-американското пријателство, создавање нов туристички, рекреативен и јавен простор за граѓаните и посетителите на Битола. Сметам дека ваков парк ќе претставува значајна додатна вредност за градот, ќе придонесе кон афирмација на Битола како отворен и модерен град и ќе испрати позитивна порака за меѓународна соработка и пријателство. Воедно, по евентуално прифаќање на иницијативата од страна на советот, планирам да се обратам и до амбасадата на САД во Скопје со цел поддршка и понатамошна соработка околу реализацијата на проектот.
1.) Иницијатива за дополнување на Програмата за економоски развој на Општина Битола за 2026 година за изработка на парк на македонско-американско пријателство.
Пауза 10 минути
Предлогот на советникот Димитар Кузмановски за дополнување на дневниот ред:
1.)Иницијатива за разгледување на мерки за поддршка на деца со посебни потреби и нивните семејства,предлогот беше ставен на гласање и прифатен со 27 гласови ЗА.
Предлогот на советникот Драги Крстев за повлекување на точка од дневен ред и точка за дополнување на дневниот ред:
34.)Одлука за постапување со бесправни изградени објекти кои не ги исполнуваат условите за издавање на урбанистичка согласност односно за кои е донесено Решение за одбивање на барањето за утврдување на правен статус,предлогот беше ставен на гласање и не беше прифатен со 10 гласови ЗА,16 гласови Против и 1 глас Воздржан.
1.)Заклучок со кој се задолжи Градоначалникот да отпочне конкретна
законска постапка за решавање на проблемот со бесправни објекти да изготви план со јасни критериуми и приоритети за постапување,предлогот беше ставен на гласање и не беше прифатен со 10 гласови ЗА,15 гласови Против и 1 глас Воздржан.
Предлогот на советничката Софија Ристевска Петрушева за дополнување на дневениот ред:
1.) Иницијатива за дополнување на Програмата за економоски развој на Општина Битола за 2026 година за изработка на парк на македонско-американско пријателство, предлогот беше ставен на гласање и прифатен со 27 гласови ЗА.
За работа на седницата беше предложен и прифатен ( 18 гласа ЗА и 9 гласови Воздржани ) следниот



Д Н Е В Е Н    Р Е Д	


1. Завршна сметка за 2025 година на ООУ „Тодор Ангелевски“ Битола.
2. Завршна сметка за 2025 година на ООУ „Коле Канински“ Битола.
3. Завршна сметка за 2025 година на ООУ „Д-р Трифун Пановски“ Битола.
4. Завршна сметка за 2025 година на ООУ „Св. Кирил и Методиј“ Битола.
5. Завршна сметка за 2025 година на ООУ „Крсте Петков Мисирков“ с.Бистрица, Битола.
6. Завршна сметка за 2025 година на ООУ „Св. Климент Охридски“ Битола.
7. Завршна сметка за 2025 година на ООУ „Елпида Караманди“ Битола.
8. Завршна сметка за 2025 година на ООУ „Даме Груев“ Битола.
9. Завршна сметка за 2025 година на ООУ „Гоце Делчев“ Битола.
10. Завршна сметка за 2025 година на ООУ „Ѓорѓи Сугарев“ Битола.
11. Завршна сметка за 2025 година на ООУ „Александар Турунџев” с.Кукуречани, Битола.
12. Завршна сметка за 2025 година на ООУ „Стив Наумов” Битола.
13. Извештај за реализација на Програмата за одржување на комунални објекти, инсталации, локална патна мрежа и улиците во Општина Битола за 2025 година
14.  Извештај за реализација на Програмата за користење и одржување на улично осветлување во Општина Битола за период од 01.01.2025 година до 31.12.2025 година.
15. Извештај за реализација на Програмата за уредување на градежното земјиште за 2025 година.
16. Извештај за реализација на Програмата за организирање и функционирање на зимската служба на подрачјето на Општина Битола за сезона 2025/2026 година.
17. Годишен извештај за реализација на Програмата за еднакви можности за 2025 година.
18. Годишен извештај за реализација на Програмата за култура во Општина Битола за 2025 година.
19. Годишен извештај за реализација на Програмата за образование во Општина Битола за 2025 година.

20. Годишен извештај за реализација на Програмата за социјална заштита во Општина Битола за 2025 година.
21. Годишен извештај на Локалниот совет за волонтерство на Општина Битола за 2025 година.
22. Годишен извештај за реализација на Програмата за активности во областа на спортот и младите во Општина Битола за 2025 година.
23. Извештај за активностите на Општинскиот совет за превенција на детско престапништво за 2025 година.
24. Извештај за работењето на Советот за женско претприемништво на Општина Битола за 2025 година.
25. Извештај за реализација на Програмата за животната средина на подрачјето на Општина Битола за 2025 година.
26. Извештај за реализација на Програма за финансирање на изработка на урбанистички планови на подрачјето на  Општина Битола за 2025 година.
27. Извештај за реализација на Програмата за економски развој на Општина Битола за 2025 година.
28. Извештај за реализација на Програмата за туризам на Општина Битола за 2025 година.
29. Програма за измени и дополнување на Програмата за развојни планови на Општина Битола за периодот 2026-2028 година.
30. Програма за измени и дополнување на Програмата на финансирање и изработка на Урбанистички планови на подрачјето на Општина Битола за 2026 година.
31. Програма за измени и дополнување на Програмата за образование во Општина Битола за 2026 година.
32. Општински енергетски план за 2027 година за Општина Битола.
33. Акциски план за млади за 2026-2027 година.
34. Одлука за постапување со бесправни изградени објекти кои не ги исполнуваат условите за издавање на урбанистичка согласност односно за кои е донесено Решение за одбивање на барањето за утврдување на правен статус.
35. Одлука за продолжување на постапка за донесување на детален урбанистички план за Стрчин Блок 6, Општина Битола.
36. Одлука за продолжување на постапка за донесување на детален урбанистички план за Индустриска Зона Квасара, Шеќерана и Пивара, Општина Битола.
37. Одлука за продолжување на постапка за донесување на детален урбанистички план за МЗ Даме Груев Блок 18.1 (измени и дополнувања), Општина Битола.
38. Одлука за прекинување на постапка за донесување на детален урбанистички план за Градска работна зона – Јужно од патот Битола, с.Новаци, Општина Битола (ДУП за Четврт Исток 4 Блок И.04.01).
39. Иницијатива за разгледување на мерки за поддршка на деца со посебни потреби и нивните семејства.
40. Иницијатива за дополнување на Програмата за економоски развој на Општина Битола за 2026 година за изработка на парк на македонско-американско пријателство.


1.
	Златко Лозановски известител на Комисијата за финансии и буџет,по разгледување на материјалот по точките 1,2,3,4,5,6,7,8,9,10, 11 и 12 од дневиот ред,по дискусиите Комисијата по точка 1 гласале со 3 гласови ЗА и 1 глас Против,по точките 2,3,4,5,6,7,8,9,10, 11 и 12  гласале со 3 гласови ЗА и 2 гласови Против.
	Претседателот Бојан Бојкоски запраша Дали има некој против да се разгледуваат точките од еден од точка број 1 до 12, бидејќи се работи за завршни сметки на сите основни училишта во Битола? Дали има некој против? Доколку нема,преминуваме од точка број 1 до точка број 12 дискусија по однос на овие точки.
	Наташа Марковска се јави за збор и рече, Како советник во Советот на Општина Битола,мојот глас и мојот став секогаш е од страната на проектите што значат подобар живот за граѓаните, подобар живот за учениците.Како Советничка група цврсто стоиме зад овие институции, бидејќи сметаме дека нашите деца го заслужуваат најдоброто што можеме да им го дадеме. Денес стојам пред оваа говорница и сум горда, за разлика додека некои овде во салата и претходно на одржаните комисии сакаа да го фрлат во сенка работењето на овие образовни институции, нашите основни училишта.Ние не зборуваме за ветувања туку за суштинско подобрување на условите во нашите училишта. Еве ги фактите кои можеби некои од вас ги болат, но ја покажуваат вистинската разлика меѓу нашето домаќинско работење и вашето минато и запоставеност ,24 спортски игралишта, 24 конкретни проекти коишто значат здрави генерации,здрави деца. Со гордост изјавувам дека завршува реконструкцијата на спортските терени
во рамките на подрачното училиште Тодор Ангелевски Битола во населбата Горно Оризари. Старите и дотраени површини ги заменуваме со модерна инфраструктура. Целосно ново ракометно игралиште спортски терен за кошарка. Додека некои претходно ги оставија децата да играат во кал и наруирани асфалт, ние денес промовираме спортски терени со модерна тартан подлога, соодветно осветлување и видео надзор. Старите и опасни површини ги заменуваме со современа подлога во површина од 900 метри квадратни наменета за ракомет, мал фудбал и кошарка. Со оваа инвестиција од над 11 милиони денари обезбедени од Министерството за образование и наука, создаваме простор каде што младите конечно можат безбедно да спортуваат. Терените ќе бидат опремени со реквизити, оградени со заштитна мрежеста ограда висока околу 3 метри и во рамките на ова нови патеки од бехатон плочки и елементи што создаваат училница на отворена таканаречена летна училница. Инвестициите во основното училиште Тодор Ангелевски се доказ за нашата посветеност за секое дете од централното училиште па се до подрачните училишта Горно Оризари Стрелиште. Денес зборуваме за реални проекти унапредување на условите во ова училиште. Малку ќе позборувам и за овие проекти коишто се реализирани, коишто се планирани да се реализираат во иднина. Со помош на Општина Битола променето е комплетно осветлување во просториите на училиштето. Општината ги обнови светлечките армантури и ги замени сите неонки во централното училиште.Кабинетите и училниците се комплетно реновирани, дел од тие реновирани училници е кабинетот по германски јазик со една училница во Горно Оризари. Исто така е целосно опремена со нов инвентар,подови во подрачните училишта во Оризари Срелиште извршено обновување, стружење и лакирање на постоечкиот паркет, надворешно уредување обезбеден е паркинг простор за вработените во централното училиште, обновена е влезната врата во дворот и се поставени клупи за посетителите,водовод и покрив. Извршена е санација и реконструкција на водоводната мрежа во училиштето во Срелиште и направена е поправка и санација на покривот во централното училиште. Од технологијата којашто секако е потребна за квалитетно организирање на воспитно образовниот процес, Министерството донираше околу 10 нови компјутери со монитори и дополнително беа обезбедени уште две принтери и една бела табла. Наставничките канцеларии се обновени со нови столици. Исто така и останат канцелариски материјал и училишен мебел. Поставени се видео камери и е проширен опсегот на алармниот систем.Планирани активности и проекти коишто се во тек,обновување на дограмата во Стрелиште, поставување на нови врати и прозорци е планирано за следната недела,тековни работи, започнато е фарбање на училиштето и како што спомнав претходно во завршна фаза се летната училница и игралиштето во Горно Оризари. Идни активности коишто се планираат во наредниот период се планира уредување на влезниот хол на во централното училиште. Училиштето веќе има готов проект за покрупни зафати, а тоа се реконструкција на фасадата, дограмата, дренажа и можност за поставување на фотоволтаици. Со цел точно информирање на јавноста би сакала да појаснам и одредени аспекти поврзани со завршната сметка за 2025 година. Разлика меѓу реален долг и тековни обврски. Крајно непрофесионално е да  не се прави таа разлика меѓу тековните доспеани обврски и реалниот долг. Најголемиот дел од прикажаните обврски се всушност фактури за нафта, греење и комунални услови. Тоа се основни трошоци коишто се неопходни за училиштето да функционира, кои тековно се сервисираат со пристигнувањето на средствата. Тоа не е загуба, тоа е нормално работење на секоја институција. Наследени долгови како товар од минатото, од вкупните суми што се пласираат во јавноста намерно се вметнуваат побарувањата и цесиите кои датираат уште од минатото и овие долгови не се создадени од сегашното раководство туку се наследени. Завршната сметка на училиштето е јавен документ, изработена според сите законски процедури и доставена до надлежните институции, секој денар се троши наменски со приоритет кон подобрување на условите на децата.Додека некои се обидуваат да креираат вештачки кризи преку стари долгови и застарени бројки, ние креираме нова реалност на терен. Градењето подобра иднина започнува со обезбедување подобри услови за нашите ученици денес, затоа што само влогот во децата е влог којшто останува засекогаш. И додека некои уморно бараат влакно во јајцето за секој нов проект, ние продолжуваме да работиме посветено и на терен. Да ги оставиме директорите на овие основни училишта на рает да си ја вршат својата работа, бидејќи резултатите што ги постигнуваат се видливи за сите граѓани. Бидете барем еднаш доблесни и признајте никогаш порано не се работело вака и никогаш порано толку многу не се вложувало во иднината на нашите училишта да ги оставиме директорите да ја изгласаме оваа завршна сметка конкретно по првата точка и потоа сите други до 12та да ги гледаме видливите работи и не да бараме само влакно во јајцето како што кажав,бидејќи бев присутна на комисијата за финансии да ги осудуваме директорите а за што ги осудуваме кога тие неуморно работат цел овој период и резултатите ги гледаат граѓаните и ни граѓаните не можеме да ги замајвуваме повеќе бидејќи тие ги гледаат резултатите и ние тука нашите деца внуци учат во овие училишта и да ги оставиме да си ја бркаат својата работа и да обезбедат што поквалитетно образование за нашите идни генерации.
Софија Ристевска Петрушева се јави за збор и рече, вчера на Комисијата за финансии имавме шанса да ги разгледаме завршните сметки на училиштата и имавме можност да уочиме дека училиштата се во големи долгови. Информациите говорат дека основните плус средните училишта се во долгови во износ од над 1 милион евра. Вчера на Комисијата за финансии разбравме исто така дека тие долгови основно се за нафта, поточно за греење, за превоз, за електрична енергија, комунални услови, ѓубретарина. Со еден збор, со оглед на тоа што училиштата не се профитабилни организации,тие не ствараат профит, а државата Министерство за образование ги плаќа платите за вработените во училиштата, мислам дека најмалку што би требало да направи општината е да ги редовно системски да ги финансира и да се грижи за расходите на училиштата, а не да дозволува да се акумулира толку голем долг. И само ќе додадам, загубата не е нормално работење и ова не е влакно во јазикот. Ова е греда во окото. Ќе напоменам дека долговите се над 1 милион евра и покрај тоа што оваа локална администрација, актуелна локална администрација е на власт веќе пет години, од кои се заостанати долговите? Оваа администрација е на власт пет години. Вашите директори се на власт пет години и очигледно е дека нема никаков план тука за сузбивање на долговите во училиштата, а тие само се пренесуваат од година во година и се повеќе се зголемуваат. Врз нив се трупаат и камати и ние се прашуваме до каде ќе оди ова трупање на долгови, дали повторно ќе се блокираат сметките како во времето на господинот Владимир Талевски кога во 2017год. Општината беше превземена од администрацијата на градоначалничката Петровска, долгот на училиштата беше заприметете 4,5 милиони евра со блокирани сметки. Некое училиште како Коле Канински должија и до 400.000 евра, а ова училиште во моментот повторно е најголем должник и должи точно 200,000 евра. Во текот на тој четиригодишен мандат во којшто имаше за примете ковид криза и парламентарни избори, долговите сепак на сите училишта беа платени и училиштата беа оставени со позитивни сметки на салдо. Немав намера да читам што се се направи од 2017та до 2021ва, но да бидам искрена сум повикана затоа ќе прочитам. ОУ Елпида Караманди санација на санитарни чворови, санација на тоалети, промена на дограма. Св. Климент Охридски, градежно заетчиски работи на кровот, обезбедена боја за фарбање, обезбеден материјал за санитари,обезбедени градежни материјали за реновирање на санитарни јазли во фискултурната сала и боја за фарбање. Санација на кров, патека со бекатон плочки околу училиштето итн.,ОУ Гоце Делчев промена на дограма, боја за фарбање,санација на прозорци, санација на санитарни јазливи,ОУ Стив Наумов, санација на кров и олуци, Св. Кирил и Методиј, адаптација на спортски терен, ОУ Даме Груев  малото училиште, санација на кров, лимови, чистење на олоци, централно чистење на олуци, крпење на истите, поставување на снегобрани, Долно Оризари, замена на ќерамиди, крпење на капаци, чистење на олуци, замена на оштетени олуци. Коле Канински во Буковски ливади патека од бекатон плочки ќе прочитам понатаму што се направи друго во градското Коле Канински, Ѓорѓи Сугарев реновирање на подрумски простории и отварање на сензорна соба,ОУ Тодор Ангелевски Општина Битола Горно Оризари санација на таван на училниците санација на кров ,Крсте Петков Мицирков да не читам во овие училишта од руралните средини како Крсте Петков Мисирков и Александар Турунџев и нивните подрачни училишта се вложија над 70,000 евра за санации на училниците и училиштата. Посебно ќе напоменам дека во училиштето ОУ Коле Канински се реновираше фасадата на училиштето. Се направи енергетски ефикасна фасада во вредност од 130,000 евра. Првпат се реконструира фасадата на ова големо градско училиште после неговата изградба во 1963 год.Овие пари беа земени од повикот за капитални инвестиции во образованието и училиштата од Министерството за образование. Исто така константно од 2017та до 2021ва беа редовно купувани масовно набавувани компјутери, штампачи, видео бимови,  паметни табли се со цел да се подигне квалитетот на наставата. Ова може да го видите и во брошурата Општина Битола 2017/2021. Во моментов е на хартија, ја имаше на веб страната на општината, но повеќе ја нема. Симната е. Во овој период од 2017 до 2022 директорите пронајдоа блокирани сметки, сметки со огромни долгови, а ги оставија училиштата во 2022ра кога заминуваа некои училишта со позитивна салда и до 250,000 евра на сметка.Во едно конкретно битолско училиште во 2022ра при заминувањето на директорот тој остави на сопствена сметка на училиштето 800,000 денари во плус пари за реконструктивни зафати заштедени од други претходни реконструктивни зафати во конкретното училиште. И на ваквите позитивни завршни сметки советниците од ВМРО-ДПМНЕ гласаа против во 2022 година. Се прашувам како ќе гласаат моите колеги денес на вакви негативни завршни сметки со толку големи долгови и да потенцирам уште еднаш дека од 2017 до 2021 Владата, Министерството за образование и Општина Битола вклучително заедно инвестираа 1. 524.000 евра за подобрување на условите за работа во битолските училишта и подрачните рурални училишта. Во моментов во училиштата помеѓу образовниот персонал владее демотивираност и поделеност во работните средини. Родителите многу често сами плаќаат за потребите на нивните деца во образовниот процес, а наставниците уште почесто сами си набавуваат материјали што им требаат за успешно реализирање на наставата. А ова се случува во многу училишта. Крововите течат, зградите се стари, запуштени, капитални инвестиции практично нема. И драги колеги, добрите услови за работа, за добро образование бараат финансии, бараат капитални инвестиции. Современите училишта бараат капитални инвестиции. Квалитетната интерактивна модерна настава бара капитални инвестиции. Децата на овој град заслужуваат капитални инвестиции за современи и безбедни училишта и училишта без долгови и Општината е должна и има морална обврска да им го обезбеди тоа.
Кети Јосифовска се јави за збор и рече, Како долгогодишен просветен работник сакам особено да зборувам за ОУ Коле Канински и сметам дека при разгледувањето на оваа завршна сметка пред се треба да се истакне дека станува збор на еден успешен и целосно реализиран воспитно-образовен процес училиште кое во изминатиот период навистина многу сработи. Ова училиште претставува пример за посветено и одговорно работење со континуиран развој и постојано вложување за подобри услови на учениците и вработените. Пред се станува збор за големо за едно од најголемите по површина училишта во нашата Општина кое во себе вклучува и три подрачни училишта што само по себе носи голема организациска, кадровска и финансиска одговорност. Сепак и покрај тоа училиштето успева да одржи стабилност, континуитет и квалитет во работењето, што навистина мислам дека заслужува голема почит и големо признание. Училиштето, да не зборувам располага со квалитетен и солиден воспитно-образовен кадар, вработени, наставници кои со години се трудат и вложуваат знаење, квалитет и енергија во воспитувањето и образованието на учениците. И затоа не е ни случајно што ова училиште има изградено многу добар углед и доверба како кај родителите, исто и кај локалната заедница. Во изминатиот период во ова училиште реализирани се голем број на проекти меѓу кои позначајни се поставување на топлотни пумпи, инсталација на фотоволтаици со голема моќност, уредување на соблекувални како и активности за реконструкција и подобрување на санитарните јазли кои ги има 54 на број. Сето ова зборува може да ни каже и е доказ дека училиштето навистина не спие, не седи мирно туку постојано вложува, се развива, инвестира и создава подобри услови за учење и развој со јасна визија за современо и квалитетно образование. Во однос на долгот на завршната сметка што стои како 11 милиони денари треба да се каже или укажуваме дека најголемиот дел од овие средства всушност се обврски наследени и тие не се однесуваат на тековното работење во училиштето. Имено, од 11 милиони денари, 8 милиони денари се наследени и тие потекнуваат од периодот од 2012 до 2019 година, додека пак останатиот дел од 3 милиони тоа се оние тековни обврски кои се однесуваат на моменталната работа, кои доспеваат секоја година и се однесуваат на набавка на нафта, превоз на ученици, комунални дејности, комуникациски услуги итн. Голем дел од нив се платени веќе во тековната 2026 година и се плаќаат редовно, а во моментот на пример нема сите обврски во однос на превозот на ученици веќе се подмирени.Сметаме дека финансиските податоци значи треба да се презентираат во целосен контекст со јасна разлика или граница помеѓу претходните долгови и моменталните или оние кои се однесуваат на тековното работење со цел јавноста објективно да се информира. И за крај би сакала да кажам дека училиштето не е профитна установа, туку е воспитно образовна институција чија основна мисија е образование квалитетно и развој на учениците, а не создавање на финансиски резултати. И денес им е патрониот празник, сакам да им го честитам.
Димитар Кузмановски се јави за збор и рече, Прво сакам да ги пофалам сите овие проекти кои ги спомена колешката Марковска околу изградба на спортски терени. Вистина се за поздрав. Се што е добро треба да го поздравиме. Се што не е добро треба да го дискутираме. Добро е му треба на децата спортски активности се повеќе во самите училишта, но му треба и да ги платат сметките. Ние дома кога ќе ни дојдат сметките, прво не правиме плочки во дворот, прво си ги плаќаме сметките, ќе купиме за храна, па што ќе остане ќе го распределиме. Некако обратно се прават работите  но сепак се за поздрав. Јас вчера на Комисија за да нема заблуди ги прашував директорките каде е проблемот за толку голем доспеан долг во училиштата. Кога ќе ги прашав дали ви се доволно средствата што ви ги префрла општината, тие од страв да не испадни дека Градоначалникот и Општината не му префрла доволно средства, ќутеа и молчеа. За да се реши некој проблем треба да го дискутираме. Ако се доволни средствата, зошто тогаш се овие големи обврски? Доспеани, не зборуваме за недоспеани. Секоја обврска си има валута. Најчесто кај овие големи обврски околу нафта се и по месец до два валутите. Значи тие се пробиени, долгот е реален, не можеме да го скриеме. Ние можеме овде сега шверцерски како што се проба без да се кажат сите долгови на училиштата да го турнеме под тепих, но тој в година ќе биди поголем и ќе излези на виделина. Не можеме проблемите да ги туркаме под тепих. Треба да ги решаваме. затоа сме и ние овде. Ако му се малце средства на самите училишта, говориме денес за основните. Сличен е проблемот и кај средните. Ќе дојдат на дневен ред се надевам оваа година и тие пошто некако се се потурнува. Дојдовме јуни месец уште завршни сметки кои се законски до 15ти март да се поднесат. Дајте да ги решаваме проблемите. Кој е проблемот во основните училишта? Им недостасуваат средства од страна на општината. Тие не се профитни организации. Точно. Нема од каде да приберат дополнителен приход. Зависни се од Министерството за образование и од Општина Битола. Ако Министерството за образование ги сервисира платите, останатите режиски трошоци треба да ги сервисира Општина Битола. Многу едноставно е да му помогнеме. Можеби требаше да направиме една посебна седница каде што ќе се слободни директорите да искажат каде му се проблемите за стварање на толку долгови. Ќе речиме тие со 2012, 2013та,2015та, 2017та. Абе тие со гума не можеме да ги избришиме. Остануваат мора да се платат. Тие училишта му борчат на некој, дали е на превозник, дали е на некоја компанија која се занимава со продажба на нафта. Тие долгови се реални и ќе стојат. Ние треба да сме среќни што електродистрибуција и овие јавни комунални претпријатија не му ги блокираат сметките, се толерантни бидејќи таму учат нашите деца. Не можеме да дозволиме да имаме преубав спортски терен, а кога ќе влезат во тоалетот да немат сапун да се измијат раце учениците. Тоалетна хартија е наградна игра да начекаш во некој тоалет во основно училиште. Валкани, запуштени тоалети. Дали знаете вие сте во образование дека за обезбедување плаќаат родителите на децата на почеток на школска година? Не е голема сумата, но зошто училиштето да нема да плати обезбедување, да патролира таму. Гледате што се случува по училиштата од списоци за убиства до педофили вработени. Секој ден некако си го оцрнуваме нашето образование. Ние сме сите за да имаме квалитетно образование. Тоа е темел на една држава образованието. Таму учат нашите деца. Сакаме сите да биди убаво образованието. Зошто да се срамат директорките да кажат колку борчат? Па една директорка вели писмено. Абе директор не може да не знае колку борчи. Тоа е основата. Треба да го знае во глад. Се буди да се буди со тој проблем како да го реши. Да застани кај Градоначалникот и да тропни,Градоначалник овие средства за ова училиште ми се малку. Ако сакате да го менаџирам како што треба и да биди да дајте да обезбедиме поголемо количество на пари за да можам да да ги сервисирам и да се посветам таму каде што е потребно во образовниот процес, а не да размислувам колку борчи училиштето. Ние не ги осудуваме директорките, супер си се тие, насмеани, ведри сите. Браво. Но дајте му услови да работат. Вината е најмалце во нив. Во нив е вината затоа што не се гласни да го кажат кој е проблемот во образованието со наталажување на долгови. Во 2012 2013та пак беше ВМРО на власт. Не можете да се амнестирате од Владимир Талевски. Тој ги створил долговите, тој не му давал на училиштата. Да ги избришиме не можеме. Стојат. Дали зборуваме за разумен долг? Нема да ги читам по основ на цесии.ОУ Коле Канески 3.400.000 не ги кажувам цесиите  8. 430.000 доаѓаме до 12 милиони главата боли ова не е влакно во јајцето цел прамен е во јајцето не може никој да го погледни јајцето не да го конзумира да не зборам ОУ Трифун Пановски 1.500.000,ОУ Тодор Ангелевски 2.200.000,ОУ Климент Охридски 1. 200.000,ОУ Елпида Караманди 1.600.000,ОУ Даме Груев 2.000.000 ги собериме глата ќе заболи, имаме реален проблем во основните училишта. Денес треба да дискутираме како да го надминиме и да го решиме овој проблем. Супер се терените што ги правите, супер се терените што ги направиле и треба да се прават. Денес треба да разговараме ние и за имплементација на Еразмус програмата. За шо се шетаат нашите наставници, директори по Еразмус? Што имплементиравме ние од тоа што го видовме во светот, во нашите училишта? Ништо. Сигурно во светот струјата му е платена, не е како кај нас неплатена и нафтата. Си напраивме прошетки ќе си праат собери се пет-шест деца, дестина професори шетаат по мориња, по плажи, таму си уживаат. Имплементација нула. Наместо договориме ние да го унапредиме образовниот процес, нови кабинети, нови наставни помагала, видовме и во буџетот нула. Сегде нули беа графите за образованието. Да завземиме еден став. Во образованието нема политика. Образованието е основа. Ако имаме образовани кадри ќе имаме и идни квалитетни директори и носители на функции кои ќе го водат како што треба и градот и државата. Доколку тука промашиме, а полека полека почнува да ни се лизга низ раце со сите овие настани, со сите овие долгови кои ги имаат училиштата, ни се лизгаа од раце образованието. Ќе плачиме еден ден сите за ова и дајте да не водиме политика. Дајте да најдиме реално решение за проблемот. Да кажиме дека малце средства одвојуваме во училиштата. Тие треба да имаат доволно средства да си ги сервисираат барем овие режиски трошоци. Во долгови јавните претпријатија, во долгови основните, средните училишта, Општината на прагот на ликвидност на на буџетот. За што говориме денес ние?
Мартин Ивановски се јави за збор и рече, пред нас се завршните сметки на основните училишта. Конкретно најповеќе ќе се осврнам за ОУ Др. Трифун Пановски, матичното мое училиште од каде што потекнувам, каде што учев. Конкретно за долгот од 1,5 милиони денари коишто се осврнаа некои претходни советници за конкретното училиште да го посочат.Трезорот сите знаеме дека затвора некаде отприлика околу средината при крајот на декември,обврските коишто ги имаа дел од основните училишта за тој период не ги подмирија своите обврски за да ги направат овие долгови да бидат на нула, бидејќи затвори трезорот и дел од тие давачки не беа воопшто ни доспеани, а дел беа и доспеани и во текот на 2026 тие трошоци се исто така платени односно подмирени.Се изнаслушнав како во 2017 до 2021 година имало толку зафати. Конкретниот случај за конкретното училиште од основното училиште ДР. Трифун Пановски. Поради негрижата и нехигиената којашто постоеше во тоа училиште се затворија од страна на санитарната инспекција тоалетите коишто ги користеа децата во училиштето. Значи да посочуваме за некоја одредена грижа којашто се случуваше во тие четири години кога беше СДСМ на власт.Во ОУ Др. Трифун Пановски дел од активностите коишто се реализираа се реновирање на тоалетите, тука е поставена нова водоводна и одводна мрежа. Електричната инсталација исто така е обновена, плочки во во тоалетите, а дел од ходниците се исто така со сменати плочки ламинати, нова ПВЦ влезна врата за целите на училиштето, набавка на нови клупи и столчиња. Значи тие се континуирани трошоци коишто си ги реализираат директорите за цело време континуирано да има набавка на нова нова опрема за учениците. Исто така можеме да го посочиме и од страна на директорите нивниот труд за да обезбедат и дополнителни средства од други извори за да може да набават и други друго одредени опреми како што се конкретното училиште имаше добиено и грант од Министерството за образование и наука и Светска банка за реновирање на кабинет за информатика, цел тој кабинет се обнови со нови компјутери, нови клупи, нови,нови столчиња за децата, од други извори од страна на совесни компании, совесни граѓани како донации, благодарение за залагањето на директорите се набавија и нови смарт табли и смарт телевизори се сменаа осум внатрешни врати. Така да срамота е и не е совесно да ги критикуваме директорите кои се трудат за да најдат алтернативи, за да ги подобрат условите, се тоа што е во нивен домен за да имаат учениците солидни  услови за каде може да да го обавуваат своето образование. А за другите училишта, како што и кажаа моите колеги советници претходно имаме голем број на игралишта коишто се прават. Имаме во ОУ Св. Климент Охридски, Стрелиште,ОУ Тодор Ангелевски. Потоа ќе следат и нови игралишта и во други училишта како што се во ОУ Гоце Делчев-турското  што го нарекуваме,во ОУ Трифун Пановски исто така ќе има нови игралишта, ќе има нови игралишта во ОУ Ѓорѓи Сугарев итн. Најавени се и нови типски спортски сали,така да смеѕтам дека е срамота  да велиме дека оваа администрација ништо не постигнува за да се подобрат условите во образовниот систем. Сметам дека треба да бидеме малце покоректни, повеќе благодарни за луѓето коишто макотрпно вложуваат за да се подобрат условите во сите сфери во нашето живеење. 
Снежана Василевска се јави за збор и рече, Во 21ви век зборуваме тука за режиски трошоци, не за капитални 12 училишта се потопени во долфови односно милионски суми. Вие убаво се зборувате, Општината снима со дрон колку ни е убав градот. Само да ви кажам дека дронот не снима кога родителите даваат пари за учениците да си купат сапун на училиште. Колеги Александар, Александра, Наташа, Кети, не знам како не ви е срам денес да гласате за завршни сметки кои се негативни. Со ова му даваме пример на децата дека една институција може да работи и дека е во ред да работи со негативни завршни сметки. Нормално да работи институција, да работи со минус. Дома ако не ги платиме сметките, значи ќе не тужат и ќе не исклучат струјата. Сега треба да се очекува ден дека децата не ќе можат раце да се измијат на училиште. И кажете ми како да гласаме за завршни сметки кога тие сметки не се завршени? Нашите училишта должат околу 45 милиони денари.
 Марина Крстиќ се јави за збор и рече,По разгледувањето конкретно еве на училиштето ОУ Кирил и Методиј, на завршната сметка може да се констатира дека училиштето во текот на извештајниот период работело според согласно законските и финансиските прописи. Финансиското работење покажува дека приходите се добро планирани и рационално и наменски реализирани на сите три сметки. Особено значајно е што покрај тековното функционирање во училиштето се реализираат и капитални проекти, односно поставени се фотоволтаици и со тоа се заштедува голем процент на електрична енергија. Исто така овие капитални проекти коишто ги прави оваа Локална власт во Општина Битола имаат значаен придонес за училиштата и за унапредување на образовниот процес и подобрување на условите на учениците каде што учат. Е сега пошто многу ви се интересни долговите доспеани што ги спомнуваме тука, значи училиштето на 30.12.2025 година имало доспеани долгови од 714,922 денари, од кои 645.544 денари се обврски кон добавувачи 69,356 се цесии.На 30.04 вкупните обврски на ова училиште се намалени на 244 .170 денари, при што обврските кон добивачите се сведени на 174,784 денари, што значи дека 65% од достојаните долгови училиштето ги исплатило. И истото да не се повторувам како и другите колеги, значи доспеаните обврски коишто биле во декември се плаќале во јануари, февруари, март месец и тоа се гледало да се платат приоритетните тие доспеаните, а овие што доаѓале значи училиштето ќе си ги плаќа тековно и се надеваме дека во наредниот период истите долгови ќе бидат скроз намалени. Кога зборуваме за образованието, мислам дека опозицијата нема право да зборува за подобрување на услови, затоа што ако се заборавате да ве потсетам дека вие образованието го донесовте родителите на децата да ги направите да бидат мајката и таткото родител еден и родител два. Да ги оттуѓите децата да не знаат кој му е мајка, кој му е татко. Таа концепција ја теравте на голема врата и колешке да ве потсетам спортски терени со поставување на асфалт еден слој не е спортски терен. Спортски терени се денес тие што ги прави Општина Битола по највисоки стандарди и модерни спортски терени во скоро сите училишта. Така да за образованието внимавајте кога ќе зборувате затоа што бевте доведени во состојба, знаете каква концепција да терате и денес децата да не знаат кој му е мајка, кој му е татко. Дали мајката е машко, дали таткото е женско. Така да малце внимателно во однос на квалитетот на образованието коешто го предлагавте вие во ваше време.
Јадранка Павловска се јави за збор и рече, Кога денес разговараме за завршните сметки на училиштата, мора отворено да кажеме дека зад бројките што се прикажуваат стои една многу поинаква реалност. Имено, јавно беше објавено дека сите основни училишта тонат во долгови. Тоа покажува дека проблемот не е изолиран, туку е системски. И сега логично се поставува прашањето како е можно училиштата формално да прикажуваат завршни сметки, а во исто време да тонат во долгови. Дали навистина овие финансиски извештаи ја покажуваат реалната состојба или само административно се затвораат бројките? Како одговор на овие прашања јас конкретно ќе се осврнам на две училишта, а тоа е училиштето Ѓорѓи Сугарев и училиштето Александар Турунџев во село Кукуречани. Од податоците во завршната сметка и од податоците објавени во од Министерството за финансии, училиштето Ѓорѓи Сугарев има долг од околу 3 милиони денари, но има еден уште поголем проблем, а тоа е проблемот што се нема визија, план и цел за развој на ова училиште. Ќе направам само една мала споредба кратка,за периодот од 2017 до 2021 година во ова училиште се инвестираше компјутерска опрема, видео бимови, бели табли, реконструктивни зафати во самото училиште, уредување  и одржување на кабинетот за ликовно образование, санација на дел од надворешната фасада,набавка на нагледни средства, училишна опрема, поддршка за подобрување на условите за инклузивно образование. Се отвори сензорна соба и училиштето Ѓорѓи Сугарев стана ресурсен центар за деца со посебни потреби. Сега ќе се вратам денес во училиштето Ѓорѓи Сугарев веќе подолг период се натоложуваат сериозни проблеми за кои јавноста и родителите бараат одговори, а одговорност сеуште нема. Во училиштето се организираат различни настани и активности. За тоа треба да се известува општината за сите наставни активности што се организираат во наставен процес. Тие се со цел за собирање парични средства, но никој транспарентно не кажува каде завршуваат тие пари и за што конкретно се трошат. Родителите имаат право да знаат како се располага со средствата кои се собираат преку учениците и семејствата. Дополнително загрижува фактот што реонизацијата очигледно не се почитува. Наместо проблемот со распределба на учениците конечно да се реши. Повторно се создава простор за сегрегација и дискриминација. Општината наместо да спречува вакви појави повторно ризикува да плаќа казни со народни пари поради неспособност и селективно постапување. Посебно загрижува и запоставеноста на Ѓорѓи Сугарев како ресурсен центар наместо да се вложува во развој, подобри услови и поддршка за учениците и кадарот, овој центар е оставен на маргините и од директорот и од општината. Додека јавно се зборува за инклузија и еднакви можности, во пракса гледаме игнорирање и негрижа кон институција која треба да биде од исклучително значење за  децата на кои им е потребна дополнителна поддршка. Хигиената во училиштето е на многу ниско ниво. Нема пари да се набават средства за хигиена. Недозволено е учениците да посетуваат настава во услови кои не се достоинствени за едно училиште. Наместо да се инвестира во подобри услови за децата, сведоци сме на негрижа и нефункционалност. Затоа прашуваме до кога директорот од владеачкото мнозинство ќе молчи за овие проблеми? До кога ќе се штитат партиските интереси наместо интересите на училиштето и кој конечно ќе поднесе одговорност за оваа состојба на ова училиште. Учениците што учат во ова училиште заслужуваат подобри услови, транспарентност, правичност, а не молк и неодговорност. Кога сме кај училиштето Александар Туринџв во село Кукуречани тука во оваа рурална средина, тоест и општо во руралните средини проблемот е уште поголем. Ова училиште има јавен долг исто од околу 3 милиони денари, но ќе се осврнам на некои и уште поголеми проблеми со кои се соочува и ќе се соочува ова училиште. Со новиот начин на финансирање и блок дотации, училиштата со помал број ученици добиваат помалку средства, а трошоците остануваат исти. Тоа значи недостиг на средства за одржување, долгови за комунали, лоши услови во училниците, пропаѓање на објектите и постојан страв од оптимизација и кратење се поставува прашањето што ќе се направи за да не дојде до оваа ситуација, каде се капиталните инвестиции во ова училиште, како планирате да го решите долгот на ова училиште. Одговорност и тука треба да има ќе направам и тука една споредба како се функционирало и како се инвестирало во ова училиште од 2017 до 2021 година, се набавило компјутерска опрема од скоро 11 милиони денари, инвентар од 500,000 денари, целосна реконструкција на училиштето и промена на врати над 15 милиони денари, фотоволтаици над 230,000 денари или вкупно се вложило над 17 милиони денари. Почитувани колеги, образованието не смее да се води со политика на преживување. Децата во руралните средини имаат исто право на достоинствени услови како и сите други ученици.А денес за жал реалноста покажува дека училиштата се оставени сами да се справуваат со долгови, дотраени објекти и недостаток од поддршка. Затоа наместо само формално усвојување на завршните сметки потребна е сериозна анализа и конкретен план како ќе се спасат училиштата од понатамошно пропаѓање.
Златко Лозановски се јави за збор и рече, Денес на дневен ред ни се завршните сметки за основните училишта и конкретно ќе зборувам за основното училиште Ѓорѓи Сугарев. Наспроти претходниот дискутант, навистина нема да ја разгледувам завршната сметка од аспект на бројки, туку ќе се обидам да ја прикажам малце и во поинаква слика, да ја видиме поголемата слика, односно условите во коишто работи ова училиште, предизвиците со коишто се соочува и напорите коишто во изминатиот период се превземаат за да се подобри неговото работење. Лично сметам дека ова училиште заслужува реална поддршка, особено што работи во услови коишто не секогаш се едноставни. Иако вработените континуирано вложуваат труд, грижа и посветеност за учениците, а се разбира и за унапредување на образовниот процес. Во изминатиот период за ова училиште се превземени сериозни чекори коишто нели отвараат и нова перспектива. Имено веќе е склучен договор во наредниот период треба да започне реализација на спортските игралишта. Она што го кажаа и ќе се повторам со моите претходни советници, колеги. Во завршна фаза е морам да напоменам е решавањето на внимавајте деценискиот проблем со ова училиште а тоа е решавањето на имотно правното прашање. Ова е особено важно бидејќи се направи голем исчекор којшто долго време, долги години беше игнориран и беше ставан под што би рекле старите рогузина. Меѓутоа ние како општинска власт рековме дека нема повеќе да потурнуваме проблеми туку дека ќе ги решаваме. Иако патот е тежок, бавен и спор, ние ова кај ова училиште се фативме со решавање на сериозни проблеми и очекувајте дека за два-три месеци ќе бидат решени и надминати овие имотно-правни прашања во благодарение нели со Министерството за транспорт и врски, бидејќи конечно ова училиште ќе добие имотен лист, а тоа беше една од сериозните пречки поради кои што не можеше да се инвестира во ова училиште. Со ова ќе се отвори на голема врата можност за реализација на голем проект за реконструкција на училиштето. Што подразбира ова? Подразбира проекти коишто ќе се од делот на енергетски ефикасна фасада, односно реконструкција, реконструкција на кровот и замена на дограмата. Сето ова се зафати коишто ќе ги подобрат условите за наставата и работата, при што за ова веќе обезбедена, морам да напоменам, проектна документација којашто изнесува 700.000 денари. Дополнително обезбедена е проектна документација за санација на протекување на таванот во делот кај сооблекувалните од спортската сала за којшто дополнително ќе треба да обезбедиме средства за реализација, а со тоа и конечно да се затвори едно прашање коешто со години било проблем за ова училиште. Во текот на 2025год. се реализирани повеќе конкретни зафати и тоа санација на делови од системот за греење, набавка на мебел за кабинетот по информатика, поставување на рефлектори на и околу училишната зграда, набавка на смарт телевизори, промена на разгласниот систем. Меѓутоа она што ме радува е дека сите овие работи се реализирани со помош на Општина Битола, меѓутоа и партнери, донатори, организации коишто ги препознаваат залагањата и борбата на директорскиот менаџмент би рекол во училиштето, каде што со добра волја и сериозен пристап може да се направат видливи подобрувања коишто се надвор од редовните буџетски рамки. И сосема за крај, основното училиште Ѓорѓи Сугарев работи во комплексни услови, со силна инклузивна компонента и со грижа за сите ученици. Токму затоа училиште не треба да биде предмет на поедноставени толкувања или политички квалификации. Јас ја поддржувам завршната сметка за основното училиште Ѓорѓи Сугарев и очекувам во наредниот период да продолжи реализацијата на најавените проекти, особено за оние инфраструктурни.
Иван Чулакоски се јави за збор и рече, Колеги истото се случуваше и уназад од времето на претходниот Градоначалник Владимир Талевски. излегуваа овде, ни читаа реферати, дека успешно се работи, дека домаќински. Истото се случваше и во претходниот совет кај што излегвавте, ни кажувавте дека домаќински работат јавните претпријатија. Тие сите беа милионски суми во загуби. Еве денес повторно станувате читате дека факти биле јавни за домаќинско работење, дека ќе сте граделе, дека ќе сте праеле а рно ама реалноста не е таква. Откако ги направивте пепел јавните претпријатија, сега дојде на ред и училиштата да ги пеплосате. Може да зборате против претходната Градоначалничка која беше, иначе учителка ако не се сеќавате. Овде му се смеевме со Градоначалникот и секретарот ваш дека ништо не работи, ама училиштата беа на нула. Не беа ни во добивка. Не треба да бидат во добивка оти не се тие приватни фирми и не треба да остваруваат добивка. Ама ви ги остави на нула. Само за пет години успеавте да ги донесите пепел не само јавните него и училиштата. Ни кажувате овде колешке за фотоволтаици, за штедење, за економичност, а од друга страна сеуште во 21ви век имаме училишта што се греат на дрва, резил и наводно клаваме фотоволтаици за да штедиме, а сепак училиштата се во загуби. Секој ден гледаме дека секретарот со неговата екипа ни организират забави, ја подигнуваме културата на високо ниво, трошиме милионски суми за култура, а од друга страна се враќаме во времето каде што родителите купуваа креди, сунгери и тоалетна хартија за децата за училиштата. Натаму оди работата. Да не ги читам сумите посебно 4 милиони, 11 милиони, 15 милиони, 6 милиони, 3 милиони исто како со јавните претпријатија. Скроз исто и најголемиот долг којшто го има училиштето Коле Канински е 11.300.000 денари, а ние градиме таму тоалети од 125,000 евра. Ако училиштето е во загуба, ако борџи на сите страни, важно тоалетите ќе ги средиме и ќе имаат луксузни тоалети. И на крај ќе го повикам Градоначалникот и директорите на основните училишта, како и  инспекторите за образование да излезат на терен и да проверат ако не знаевте вие во кои училишта имате наставен кадар којшто држи часови, има фонд на часови, а не е пријавен никако. Нема ни договор на дело, нема ни договор за вработување. Да си проверите, бидејќи тоа е еден од најголемите криминали што може да ги направите. Имате вработени професори без никаков договор. Срамота.
Александар Јаневски се јави за збор и рече, Токму така јас доаѓам од образованието и веќе 18 години се обидувам да придонесам во воспитно-образовниот процес на нашите најмали и најмили. Колку тоа успешно го правам дозволувам само тие да ми судат и никој друг. А кога зборуваме за воспитно образовниот процес и околу се она коешто го имаме како завршни сметки на крајот од календарската 2025 година, јас повторно милувам да се вратам во минатото или тогаш кога го завршував моето основно образование во едно основно училиште во коешто за жал часовите по физичко ги реализиравме во прилагодена училница. За жал до денес е така. Ама до денес знаете зошто до денес е така? Затоа што конечно се најде власт којашто мисли и сака да ги инвестира средствата на вистинско место. Капиталните инвестиции, расходи за основно образование согласно развојната програма којашто имаме и во којашто се распределени во која година ќе бидат инвестирани зборува за три спортски сали. Една од нив е во училиштето Тодор Ангелевски токму таму каде што јас го завршив моето основно образование. Не постои порадосен во моментот од мене и посреќен ако барем после мене децата коишто се раѓаат и живеат да ги имаат условите коишто генерации сме ги немале и не само таму. Тоа ќе го имаме и во Стив Наумов и во училиштето Даме Груев во Долно Оризари. Ако треба да се вратиме на минатото, повторно би сакал да потенцирам кога последен пат се правеа училишни сали и не треба многу да истражуваме и ќе видиме дека повторно е тоа време кога ВМРО-ДПМНЕ било на чело. Велат една развојна програма од годишниот буџет ако инвестира до 15% или околу 15% во образование тоа е веќе добра инвестициска бројка. Развојната програма потврдува дека една/четтина од буџетот според развојната програма ќе заврши во образование и тоа не само за спортските сали. Тука влегуваат оние спортски игралишта за коишто многумина од колегите веќе и зборуваа, за кои веќе можеме и да видиме дека стануваат реалност. Едното во подрачното училиште во Тодор Ангелевски веќе привршува. Во мојата населба каде што живеам, Стрелиште се гледа привршувањето, училиштето каде што работам, Св. Климент Охридски исто така ќе понуди прекрасни услови за повеќе од 1000 ученици. Почитувани колеги, тие 1000 ученици се нашата иднина. Зборувам за Климент. Сите оние ученици коишто се дел од образовниот процес се нашата иднина. Ако некој треба да инвестира тоа сме сите ние и не треба на одредени работи коишто се позитивни да не ги потенцираме и да ги поттурнуваме настрана. Како позитивен пример кога зборувам во делот на ваквите инвестиции е токму училиштето Елпида Караманди каде што започна токму еден ваков вид на проекти оние спортски терени коишто тогаш во 2024та година општинската власт од своите средства во износ од повеќе од 22 милиони ги инвестираше денес за сите нас претставуваат една прекрасна слика како треба да се инвестира затоа што тоа е место каде што се развива во здравото тело здравиот дух и учениците и децата и младите ги добиваат своите вистински локации каде што би требало да го формираат својот личносен капацитет. Ова училиште е исто така едно од првите каде што преку проектот од фондацијата Отворено општество беа инсталирани фотоволтаици нели во тој прв бран тоа беа шест училишта и се обидов да направам една анализа благодарение  на една апликација којашто ги мери вредностите и добив една информација по анализата којашто  потврдува дека 28% од вкупната потрошувачка на електрична енергија ова училиште ги покрива токму преку овие фотоволтаици. И сега не да го гледаме исклучиво ова низ призмана на заштеда на финансии, да го гледаме и низ призма на заштита на животната средина кон којашто ние сите се стремиме и се обидуваме да инвестираме. Еден мал влог од секого од нас ова училиште во овој момент па заклучно со месец септември ќе го има финиширано и проектот во износ од 4,5 милиони денари, а којшто опфаќа реконструкција на спортската сала. Оваа реконструкција на спортска сала во основното училиште Елпида Караманди ќе опфати целосна промена на дограмата, на санитарните јазли, на сооблекувалните и со тоа повторно овие наши деца, наши битолчанчиња ќе имаат можност за пристоен развој во воспитно-образовниот процес. И да, во меѓувреме бидејќи ми е битна секоја инвестиција да има век, менаџментот на училиштето се до општината испрати проект со којшто ќе се обезбеди заобиколување со ограда на целокупниот овој објект, вклучително и овие спортски терени за да нормално имаат иднина и генерации деца натаму да можат да ги користат. И на крај би сакал само накратко да кажам да јас со гордост повторно велам дека ќе продолжам да го работам овој занает којшто го имам и секогаш да се обидувам да ги мотивирам сите луѓе без разлика на нивната идеја да се по да се обединиме околу идејата битолските деца и токму за сите нив е целокупниот овој влог.
Александар Дракуловски се јави за збор и рече, Ги разгледуваме завршните сметки на основните училишта во Општина Битола. И кога разгледуваме завршни сметки, разгледуваме бројки. А бројките кои се прикажани во завршните сметки на училиштата се во ред, меѓутоа официјалните документи од Министерството за финансии покажуваат многу поинакви, многу позагрижувачки бројки.Вкупниот долг на битолските основни училишта за 2025 година изнесува 45 милиони денари. Ги разгледуваме завршните сметки за 2025та. А дали некои училишта во текот на 2026 почнале да намалуваат од овие долгови? Ќе видиме кога ќе ја разгледуваме завршната сметка за 2026 година. Сега го гледаме тоа што се случило во 2025та и некој го спомна уствари повеќе од колегите од власта владеењето на поранешната Градоначалничка Наташа Петровска во периодот 2017/2021 и јас со гордост ќе кажам дека тогаш училиштата работеа и функционираа така Како што треба, во 2017 година со доаѓањето на тогашната локална власт, долгот на сите основни и средни училишта на територијата на Општина Битола беше 4,300,000 евра., 270 милиони денари не се пишат, а камоли да бидат нешто реално. И сеа ќе кажи некој тогаш било вака или било така. Не, тогаш се работело домаќински и се работело како што треба,4. 300 .000 евра долг на училиштата и 13 милиони евра долг на Општината. И вие ќе кажите немало инвестиции, не се вложувало во образованието. Не е точно  и се вложуваше и се вратија долговите и на општината и на училиштата. Општината од 13 милиони евра долг беше оставена во 2021ва со 6 милиони добивка на жиросметка. Училиштата исчистен долгот од 4 300,000 евра. За сега повторно да стигнеме до некоја бројка од 750,000 евра долг за четири години владеење на ВМРО-ДПМНЕ. Кога сме кај образованието го имате транспортер еден и транспортер два. Не се измислени случаи од опозицијата. Тие се реалност за кои имаше и судски процес. И затоа ќе повторам со гордост ќе зборуваме за периодот 2017/2021 за тоа што е направено во образованието и конкретно во општина Битола ,а бројките кои сега ги гледаме од финансиските извештаи за работењето во 2025 година се поразителни за овој период на владеење на ВМРО-ДПМНЕ. Затоа еднаш да ја сфатиме реалноста и да признаеме дека ВМРО-ДПМНЕ кога е на власт во Општина Битола и јавните претпријатија и општината и училиштата секогаш тонат во долгови.
Александра Лазаревска се јави за збор и рече, По однос на точката за завршна сметка на ОУ Даме Груев, сакам да истакнам дека во изминатиот период во ова училиште се реализираат значајни проекти и значајни инвестиции кои директно придонесуваат за подобрување на условите за работа и учење, особено во делот на спортот, инфраструктурата и енергетската ефикасност. Особено значајно е што во училишниот двор се градат нови повеќенаменски спортски игралишта за ракомет, кошарка и одбојка со вкупна површина од 1311 метри квадратни. Проектот предвидува современа тартан подлога со дебелина од 13 милиметри, асфалт на површина од 2081 метар квадратен, пешачки патеки, паркинг простор, хортикултурно уредување и урбана опрема. Вкупната вредност на проектот изнесува 15, 507,414 денари и истиот се реализира преку вториот владин повик со поддршка од Министерството за образование и наука. Ова е јасна потврда дека вложувањата во образованието и училишната инфраструктура се континуирани и насочени кон создавање современи и безбедни услови за учениците, особено во делот на училишниот спорт и здравиот развој на младите. Во таа насока важно е да се нагласи дека во завршна фаза на подготовка е и реализацијата на спортската сала во основното училиште Даме Груев во Долно Оризари и со ова се заокружува еден сериозен ивестициски циклус кој има за цел унапредување на спортската инфраструктура и рамномерен развој на образовните објекти. Покрај инвестициите во спортот, значајни се и вложувањата во енергетската ефикасност. Во подрачното училиште во Долни Оризари веќе се поставени фотоволтаични системи, а во наредниот период е предвидено нивно поставување и во централното училиште. Со тоа се намалуваат оперативните трошоци и се придонесува кон поодржливо и еколошки одговорно работење. Сите овие активности покажуваат дека Локалната Самоуправа и Владата на Република Македонија континуирано вложуваат во образованието, младите и спортот. Се создаваат современи услови за учениците,се унапредува образовниот процес и се гради подобра и поодржлива иднина во Битола. Воедно би сакала да нагласам дека ваквите инвестиции треба да се гледаат како заеднички успех и како насока во која треба да продолжиме со фокус на резултати, а не на политички конструкции и погрешни интерпретации на податоци.
Љубе Никлески се јави за збор и рече, вчера на комисија го видовме излагањето на сите директори во поглед на завршните сметки. Завршните сметки за 2025 година, како што видовме, тие што ги имаат долгови се најголем дел од 11ти и 12ти месец минатата година, коишто во почетокот на 2026 година се сервисирани и видовме дека тие долгови што ги имаат се комунални долгови за нафта, за превоз на ученици и слично. Од тоа што го видовме и од излагањето на сметководителите и од излагањето на директорите. Значи јас сум убеден како економист дека не станува збор за незаконито работење и за недомаќинско работење. Станува збор само за закаснување во сервисирањето на долговите што ги имаат основните училишта. Исто така сакам да потенцирам дека сите основни училишта имаат проекти коишто ги работат во овој момент и тоа значи дека се подобрува квалитетот на образованието во Општина Битола без исклучок во сите основни училишта. Исто така сакам да се осврнам на основното училиште Св. Климент Охридски во Битола. во изминатиот период во ова училиште реконструкција извршена на кровот, реконструкција на фасадата, поставени се фотоволтаици, исто така се изградени терени. Дополнително во ова училиште има најголем број деца кои следат образовен процес, така да во континуитет се подобрува квалитетот на образованието во сите основни училишта. Мислам дека завршните сметки за 2025 година, овие што се долгови презентирани од страна на директорите и сметковителите коишто ги видовме, коишто постојат, ќе бидат дополнителен стимул за директорите во 2026 година да биди подобра состојбата и на истата да ја завршат без долгови во 2026 година.
Иван Чулакоски го запраша колегата Никлески, Од место да не станам колега, се извинувам. Рековте економист и рековте дека долговите се напраени во 11ти и 12ти месец претходната година, ама сега се сервисирани. Објаснете ми сега како ОУ Коле Канински, 11ти и 12ти месец заглави 11 милиони денари. Тоа објаснете ми го само.
Љубе Никлески јас зборувам во глобала. Не зборував конкретно за тоа училиште во најголемиот дел од училиштата. Не беше конкретно за Коле Канински.
Александар Цветаноски се јави за збор и рече, За почеток сакам да се обратам до вас директорите на основните училишта. Кога ситуацијата на терен не е таква како што треба, мора да се спинува, да се манипулира, а ситуацијата на терен не е како што треба за опозицијата. Но тоа што е тука е вие продолжете со работа за тоа што сте избрани, а работата на опозицијата е да напаѓа некогаш и неосновано. Почитувани колеги, јас денес ќе се задржам на основното училиште Гоце Делчев. Од анализата на завршната сметка, како што слушнавме од сметководителот вчера, може да се утврди дека училиштето работи со буџет кој најголем дел го насочува на исплата на плати и законски придонеси за вработените. Помал дел од средствата се користат за комунални услуги, одржување материјали и други оперативни трошоци. Финансиската структура е типична за образовна институција и нема неправилности или невообичаени расходи. Обврските, тековните обврски на основното училиште Гоце Делчев изнесуваат 1.831.456 денари. Во глобала главно се за нафта, комунални трошоци и електричната енергија. Но морам да напоменам и некои проекти што се во основното училиште Гоце Делчев. Во тек е изградба на спортско игралиште во прв блок, централното градско подрачје и тоа за фудбал и кошарка, како исто и во вториот блок, односно во турското училиште исто за фудбал и кошарка. А ограден е и училишниот двор во првиот блок поставување на врата со општински финансиски средства во износ од 30.000 денари. Тоа е дворот на училиштето каде што долго време го користеа за непрописно паркирање. Со оваа мерка на децата им е овозможено слободно да се движат да реализираат спортски активности. Оваа ситуација мораме да признаеме дека наиде на позитивни критики од граѓаните на Општина Битола. А за трите училишни згради во прв блок има изработено основен проект за реконструкција заради подигање на енергетската ефикасност. Истиот е даден на ревизија од страна на општина Битола. Со овој проект се опфаќа замена на кров, дограма и фасада. Во рамките на енергетската ефикасност од општина Битола во тек е постапка за поставување на фотоволтаици на една од училишните згради во втор блок, турското училиште што ќе овозможи заштеда на електрична енергија. Колешката Софија Петрушева ја слушнав ако добро разбрав во периодот 2017/2021ва во основните училишта биле инвестирани околу 1. 100 .000 евра за боја, за олуци, за бехатон плочки. Така беше колешке? Епа сега јас ќе ви кажам само едно,Само додека оваа локална и централна власт е на власт, во основното училиште Стив Наумов за преку милион евра реализирани се енергетска фасада,во тек е поставување на топлотни пумпи. Во тек е изградба на спортска сала која училиштето ја чека повеќе од 70 години. Реновирани се повеќе училници и поставени се фотоволтаици.
Претседателот на Советот Бојан Бојкоски рече, огласно член 53 од деловникот став 2 сака дополнително образложение по односно предложената точка којашто е завршната сметка на основното училиште Ѓорѓи Сугарев. 5 минути имате директоре.
Директор на Ѓорги Сугарев зеде збор и рече, Не очекував дека ќе бидам повикана од советниците дека молчам и затоа чувствувам одговорност да се обратам кон сите вас, затоа што не сметам дека основното училиште Ѓорѓи Сугарев молчи. Напротив, во последната година и пол активно работи, е присутно во општеството, односно во градот. Велите дека во периодот од 2017 до 2021ва е набавена компјутерска опрема. Точно е тоа и тоа мораше да се случи бидејќи беше пандемија. Во нашето училиште навистина нема никакви реални инвестиции големи изминатите години. Обновен е кабинетот по ликовно, подот на кабинетот по ликовно, бидејќи мораше, бидејќи беше тоа забелешка од санитарна инспекција. Јас без забелешка на санитарна инспекција сменав под во административниот дел. Донесов нови бироа во административните канцеларии.Го опремив информатичкиот кабинет со нови бироа и столчиња. Два кабинети по биологија и математика со донација од Американците. Велите сензорната соба и таа е донација. Супер. Ние многу ја сакаме. Сензорната соба е донација од Шведска. Донаторите од Шведска не престануваат да даваат и да вложуваат во нашето училиште не престануваат. Постојано ни помагаат. Со такви донации ние сме опремиле многу работи, вклучително и јас,го осветлив училиштето со рефлектори. Тоа немаше видено светло навечер. Сега свети затворено и безбедно. Затворена е портата и не е повеќе паркинг јавен. А друга работа велите средствата од настаните. Прво настаните настаните се пријавени во советот,но вие сите кренавте рака ја освоивте годишната програма.
Драги Крстев побара процедурално,на почетокот на претресот по секоја точка предлагачот или негов претставник може да дадат дополнителни образложенија по доставениот материјал, а не ги коментираат излагањата на советниците.
Директорката на Ѓорги Сугарев, значи во однос на настаните тие се пријавени во Советот на општина Битола и во општина Битола во нашата нашата програма предвидени во делот на воннаставни активности и хепеници. Во однос на средствата постои правилник кој го добиваме од МОН и Советот на родители одлучува за што ќе се користат тие средства. Во случајот за изминатите настани одвај собравме средства да го платиме разгласот кој на цела радост на сите вработени и на учениците одекнува за време на одморите. Сето ова е препознато од интегралната евалуација, односно државниот просветен инспектор, со што училиштето е оценето со оценка 3,22 од можни 4. Претходно беше оценката 2,60. Значи напредуваме и работиме.Тие ги препознаа сите овие работи. Сите документи интегралната евалуација ги прегледа. Значи се работи совесно, домаќински. Не знам кој не е информиран. Имаме записници. Сите вработени се информирани каде одат средствата. 
Софија Ристевска Петрушева се јави за реплика и рече, Ќе одговорам од место,1.500.000 евра беа дадени во рок од 2017та до 2021/22ра за реконструкција на фасади, реконструкција на кровови, ремонтирање на училници, градење на училници, ремонтирање на игралишта, градење на тоалети, ремонтирање на санитарни јазли и на се она што беше уништено во периодот пред 2017 год. 
Александар Цветаноски се јави за контра реплика и рече, Во ред, колешке, само за повеќенаменски спортски игралишта, повеќе од 20 се тие, се околу 6 милиони евра. Како што реков спортски сали ја спомнав Стив Наумов, Тодор Ангелевски, Даме Груев, подрачно Долно Оризари и ќе се прави салата во училиштето во село Бистрица.
Софија Ристевска Петрушева рече,Јас само би сакала да прашам колку од овие игралишта, од овие проекти се реализирани?
Кире Ризески се јави за збор и рече, денес пред нас се завршните сметки за 2025 година,конкретно за основното училиште Александар Турунџев, документ за финансиско работење, реализација на планираните активности и грижа за воспитно-образовните процеси во училиштето. Во текот на 2025 година училиштето работеше во насока на создавање на подобри услови за учениците и наставниот кадар. Со средства на Општина Битола се направени следните чекори. Поставена е панелна ограда во должина од 60 метри во училишниот двор. Поставени се фотонапонски панели при што се создава голема заштеда на електрична енергија, промена на стари дотраени табли со нови бели табли,се доопремува летната училница во училишниот двор. Изработен е и проект за изграда на модерно повеќенаменско игралиште кое за скоро ќе започне со реализација. Реновирана е внатрешноста на подрачното училиште во село Лисолај и во истото се променети дотрајните електрични инсталации. Во завршна фаза е комплетирање на реновирањето на старото училиште во село Крклино. Воедно упатувам благодарност до директорот, наставниците и сите вработени во нивната посветеност и одговорност во работењето. Сметам дека завршната сметка за 2025 година дава реален приказ за финансиското работење на училиштето и затоа ќе ја поддржам.
Петар Николовски се јави за збор и рече, Вака системски се уништува еден град кога ќе се удри по образованието. Денес гледам една реприза од пред десетина години и повеќе кога образованието во нашиот град беше догуша заглавено. За жал сега повторно сме сведоци на овој тренд. Вака се случува, бидејќи розевите наочари на Градоначалникот Тони Коњановски се предадени на советниците од владеачкото мнозинство, односно на ВМРО-ДПМНЕ и како што правеа со јавните претпријатија, односно како што ги оправдуваа долговите и недомаќинското работење на јавните претпријатија. Сега на денешната седница сме сведоци со жалопојки, со напишани говори и што оправдуваат нешто што не е за оправдување и можеби да, најголемата вина не е директно кај директорите, но имаат одговорност директорите да го кренат гласот и да зборуваат за она што му следува, односно како може во програмата да остануваат пари, односно во програмата за образование на општина Битола се предвидени парите за греење, нафта, превоз на ученици и слично. Таа програма не е целосно реализирана и токму оттука се генерираат овие обврски коишто се доспеани, но не се платени. Но тоа го покажува дека приоритетот на Градоначалникот и на општинската администрација за образованието во нашиот град е на последно место. Затоа сме сведоци на реализираните проекти изминатите пет години. За среќа на една фондација што фрлавте со дрва и камења по таа организација, успеа да направи фотоволтаци на неколку училишта во нашиот град и тоа беше по иницијатива на СДСМ во 2022та година. Исто така се фалите со игралиштето арно што беа опозициските советници да го предложат тоа и да го направите во Елпида. Инаку немавте шајка закована. Изминатите пет години и денес главна поента ви е со ќе со ќе овој град е измачен повеќе од 30 години. Ќе направиме 20 игралишта, ќе направиме ова, ќе направиме ова. А ние имавме, имавте поточно вие бидејќи вие имавте власта во општина Битола пет години најголем дел од овие проекти да ги реализирате но за жал приоритетот ви беше на нешто друго и затоа тука ќе го повикам и колегата Филип кој мудро молчи на оваа седница бидејќи ја знае реалната состојба знае дека општината наместо парите да ги прераспределува до училиштата си ги прераспределува за сопствен ќеф Градоначалникот и јавно општинската администрација си бркаат сопствен ќеф врз грбот на родителите. А сите одговорите и реалната состојба кога ќе прошетаме низ градот и ќе се сретнеме со родители коишто имаат запишани ученици во основно образование и се живи сведоци дека за основни потреби за функционирање на образовниот процес се бараат пари од родителите наместо тоа да го обезбеди општина Битола и не ми е јасно како можете милионски загуби да толерирате и овде на денешната седница наместо да побарате директна одговорност од градоначалникот и од директорите што не навремено побарале пари од општината и она што му следува, односно да претпоставиме дека некој вработен или било што му следува одреден месечен надомест заради она што е сработено, а според мене оние сметки што стигаат за превоз на ученици, за електрична енергија и слично се работи што треба да се достават до општината и општината е должна. Но оттука ми е јасно како да му исплати општината кога општината е веќе задолжена над 6 милиони евра.
Драги Крстев се јави за збор и рече, Со оглед на тоа дека како почна дискусијата по точките завршните сметки на училиштата гледам дека поделени сме по училишта па зборуваме секој за едно училиште дали вработени, дали директори, дали никој не ја спомна најбитната работа дека денес зборуваме за завршните сметки на училиштата за 2025 година. Јас ќе зборав за основното училиште Гоце Делчев. По демагогијата и тонот на власта, ова училиште има долг мал од 1. 583. 665 денари. Знам дека ќе кажете ова е не е меѓу најголемите долгови, но тоа не значи дека проблемот е мал. А во делот на дискусиите досега се добива впечаток дека слушнавме и од млади и од стари дека се клале два штекери таму, не знам прозорец, врата со оглед на тоа дека ако е тоа планот за развој на образованието, дека кладовме врата, прозорец, не знам спомна колегата тоалети ,Тогаш ние треба да се замислиме до кое како велиме нели народски дереџе сме дојдени денес. Дополнително загрижува фактот што оваа година во училиштата имаше протекување на кров, имаше други немили работи коишто не се достојни и вредни да ги спомнуваме на говорница овде во советот, но јас сепак за мене најзагрижувачко е што ниту на комисијата, ниту денес ми е жал дека Градоначалникот не е присутен тука никој не понуди план за излез. од ваквата лоша финансиска состојба на основните училишта. Нема план од страна на градоначалникот за надминување на ваквите состојби. Нема план од директорите. Сите кажавме проблемите не се нови, тие се акумулираат, а решенијата само ги одлагаме. Прашањето сметам дека денес беше најбитно да се постави до кога ќе чекаме и кога конечно ќе видиме еден системски пристап за решавање на овој проблем. Слушнавме оваа власт вака направила другата власт. Проблемот колеги е сериозен 45 милиони, 50 милиони денари, милион евра, како сакате 10 милиони евра. Сметам дека за Македонија, за Битола се премногу, премногу, премногу многу пари. Затоа сметам дека е неопходно да се пристапи сериозна одговорност со јасни мерки и план за стабилизација којшто не го слушнавме ниту денес на седницата ниту на комисијата од никој од луѓето коишто ја водат оваа општина и овие училишта. Со ова дозволуваме ваквите проблеми само да се продлабочуваат. Не очекувам дека и наредната година завршните сметки на овие училишта ништо дека ќе бидат нешто подобри. Кажавме чекаме донации, чекаме не знам програми од тоа е се се во ред. Но ние нашата домашна задача во овој момент не си ја извршуваме ниту пак знаеме која ни е задачата затоа што гледаме дека само проблемите се продолучуваат. Јас сметам дека одговорното управување значи навреме на реакции, а не констатирање како што правиме досега на проблемите, а без нивно решавање. Така да сметам дека не треба и сметам дека и нашата Советничка група нема да даде поддршка на овие завршни сметки затоа што констатиравме загуби, но не видовме јасен план за надминување на овие проблеми. Ќе потенцирам уште еднаш, мене ми е жал што таткото на градот не е тука, дали е свесен за овие ситуации, можеби тој имаше некој подруг план, попозитивен. Да не чекаме кредити од Унгарија за да правиме спортски терени, како што кажавме и се надевам дека и јас го поздравувам изградувањето на спортски терени и се надевам дека овие спортски терени ќе издадат деца спортисти и ситуацијата во спортот ќе ни ја подобрат од тоа што е денес. Се надевам дека колегите советници, наставници, професори ќе се заложат кај нивните матични партии, кај нивните директори заеднички да пробаме, да пробаме затоа што институцијата е сериозна да пробаме овие состојби негативни да ги надминеме. Дајте еднаш засекогаш да се надминеме и себеси. Тој кладе два штекери, ние сме клале 10 штекери, овој колешке вака колешке да најдеме начин да се надминеме себеси. Јас знам дека на крајот некој ќе стане и ќе сака ова политички да го префрли на вина опозицијата или на власта, но сепак да најдеме начин да не се обвинуваме. Се работи за нашите деца. Убаво кажа колегата Александар, нашите деца учат таму. Уште се занимаваме со проблеми. Кажа колегата Чулакоски од 19ти век, од 20ти век немат тоалети, немат затоплување, немат струја да не речам за компјутери, инсталации немат.Колеги дали е тартан, дали е доволно спортски терен, но сметам дека истото внимание го заслужуваат и другите предмети во образованието. и македонски јазик, математика, физика, хемија. Дали таму се развиваме како што се фалиме денес и со видео обраќање на Градоначалникот од дронови.Сме изградиле ова, сме изградиле она. Дајте еднаш засекогаш да се погледнеме во очи, да кажеме дека ситуацијата не е добра, далеку од добра. И мене ми е жал што после пет години власт на некој уште ја барате вината во левата страна. Не бе колеги, вие сте сега одговорни. Апсолутната власт е кај вас и локална и законодавна и финансиска и било која како сакате кажете. Ние можеме да си читаме извештаи сега за училиштата колку сакаме. 12 ќе се ислушаме, директорите ќе ни слушаат, ќе си одат. Утре пак ќе дојде ден, ќе почнеме, но ние денес ништо не решивме, само ќе кренеме рака за очајната ситуација во која се наоѓа за жал основите училиште.
Никола Гагоски се јави за збор и рече, се изнаслушавме овде како има огромни инвестиции во образованието, а училиштата нас ни тонат во милионски долгови, односно неплатени сметки за струја,вода, комуналец,  нафта и дрва. Ќе се соочиме како во минатото со блокирани сметки, односно училиштата ќе не можат да функционираат како што треба. Дали ако ЕВН му ја исклучи струјата на училиштата, учениците ќе учат во темница или на свеќи? Стварно ова нема смисла во 21ви век училиштата да тонат во милионски долгови, се изнаслушавме како се инвестира во спортски терени, а знаеме дека само училиштето Елпида Караманди има целосно изградени спортски терени и тие се единствено заслуга по предлог на ПОИНАКУ односно на поранешниот колега Алмир Адемоски. Сега ќе ви пуштам една снимка од Градоначалникот пред година и пол како во с.Бистрица најавува спортски терен- Денес сме во Бистрица заедно со Бистричани, меѓутоа и со жители од регионот на некогашната бистричка општина да промовираме и со сите оние кои работат во ова училиште да промовираме изградба на еден нов спортски објект. Тоа е спортска сала. Бистрица ќе добие нова спортска сала со корисна површина од негде околу 370 квадратни метри и галерија од 150тина квадратни,по завршувањето на снимката рече, Во Бистрица една лопата нема фрлено, а не па спортска сала да биде изградена. Наместо денес да разговараме тука за сечење на лента во Бистрица, ние овде разговараме за милионски долгови на училиштата.
Претседателот Бојан Бојкоски зеде збор и рече, Денес како точки на дневен ред се најдоа завршните сметки на ОУ, Слушнавме од дискусијата веќе два и пол часа дискутираме по завршните сметки и оправдано и од страна на опозицијата којашто критикува. Меѓутоа фактите се следни. Во 10 училишта започнато е да се градат 24 спортски терени. Во моментот се работи во ОУ Климент Охридски, Даме Груев и вчера се постави првиот слој од тартан подлогата во ОУ Тодор Ангелевски во Горно Оризари,ќе започне реализацијата во период којшто следува во ОУ Гоце Делчев во центарот на градот каде што проблемот којшто го имаа и учениците и граѓаните паркираа своите возила таму сега ќе има најмодерни спортски игралишта 2,5 милиони евра за нови спортски терени, четири нови спортски сали во Долно Оризари, Тодор Ангелевски, Стив Наумов и во Бистрица. Салата во Бистрица ќе биде направена и на лентата ќе бидете поканети сите да ја сечете,нема проблем за тоа Колега Гагоски.Сите овие инвестиции, енергетски фасади, фотоволтаични централи, реконструкции, груба пресметка ќе се направи, се инвестира во основното образование повеќе од 6 милиони евра, 6 милиони евра наспроти 1 милион евра колку што биле инвестирани во едно минато време и тоа било недоволно. Слушнавме дека во руралните средини недоволно се инвестирало, биле запоставени училиштата. Апсолутно не е точно. Реконструкцијата во руралните средини ќе ја потврдам со три факти. Првиот факт во Долно Оризари се направи во подрачното училиште нова спортска сала. Во Бистрица нова спортска сала во Горно Оризари нови спортски терени. Таква е грижата за руралните средини бидејќи ВМРО-ДПМНЕ е партија од народот и затоа инвестира повеќе можеби во руралните средини. Затоа имаме забелешки. Меѓутоа ние се грижиме еднакво за сите граѓани во нашиот град, без разлика дали доаѓаат од рурална или од урбана средина. Спомнати беа и тоа се направи една голема фама со тоалетите во Коле Канински. Зошто толку финансиски средства се одвојувале? Се работи за 54 тоалети во две крила во основното училиште Коле Канински. Направете една груба пресметка колку чини еден тоалет да се направи,а ние зборуваме за 54, а не зборуваме за едно. Затоа не е добро кога се грубо се лажи и манипулира и се доведува јавноста во некакви недоумици со лажни вести. Меѓутоа сите тие лажни вести, сите тие критики, сето тоа ќе помине. Граѓаните после четири години ќе ги ценат делата, бидејќи делата зборуваат повеќе од зборовите. Разликата нема да се мери во зборови, туку во резултати.
Димитар Кузмановски се јави за збор и рече, Внимателно ги слушав сите излагања од колегите и повторно никој ни збор не кажа како овие пари ќе ги исплатат училиштата.Се изнаслушавме предобри проекти. Сите спортски сали се за пофалба. Слушнавме извештаи за 11 училишта, За 12тото никој ништо не спомна. Во Бистрица училиштето како Калимеро. Никој не го спомна. Дали дека не е од кај вас директорката па нејќевте ништо ни збор два. Арно колегата Гаговски спомна за спортската сала. Таму никој не спомна таа дека ќе се гради. За Горно и Долно Оризари цели фермани. За Кукуречани од Лисолај до се цели фермани. Од штекери се сменале од сијалици утикачи се слушнавме. Бистрица ја нема на мапата и една корекција Претседателе таму не се гради не е готова спортската сала. Закочен е проектот со септичката јама, седум осум месеци не знаеме шо да правиме со септичката јама што излезе долу во село Бистрица остана затворено една лопата нема оставена да се знае дека се работи таму сите ќе дојдиме лентата дај боже да се сечи да видиме јамата кај ќе ја преместиме сега остана проблемот, значи колеги дајте да го решиме проблемот со долговите спортските сали ќе ги промовирате со дроновите кои ќе ги правите со изјави и со носење на буџетот. Сега имаме на дневен ред тема завршни сметки. Тука нема спортски терени. Какви спортски терени борчат училиштата за струја? Супер, Пак ќе повторувам, спортските терени се супер. Дајте да ги платат сметките училиштата. Да видиме што ќе направиме со тоа прашање.Извајвивте дека сите 11 училишта се супер ,но во излагањето директорката на Ѓорѓи Сугарев, вели едвај собрав пари за мегафонот, едвај ја санирав едната училница, дојде инспекција ќе ми го затвореше училиштето, а ние сме се запнале само спортски терени. Абе чекајте училници има внатре, тие да ги оставиме само терените цел ден физичко ќе имаат,а останатите предмети како географија, биологија кај ќе учат? На терените пеперутки ќе бркаат по биологија на терен?Дајте целосно да ги опфаќаме темите,терените се супер. Дај да видиме со другото шо правиме. Тие 54 тоалети што се во Коле Канински ако турат по еден доместос ќе заглави директорката ќе нема пари повеќе. Сапун треба да клај. 54 сапуни ,100 тоалетни денес треба да постави во тие тоалети. Како ќе ги постави плочките убави супер ќе се извалкат за една надела. Шо ќе праиме после? Дајте луѓе сериозно, Значи никој не спомна ништо од страната на власта што ќе правиме со овие долгови, како ќе ги платиме. Цената на нафтата постојано расте. Ќе дојде за брзо крајната сезона. Среќа имаме што е топло времето, не му треба повеќе граѓање на училиштата. Дајте имаме предизвици други сега што треба да ги решаваме. Нека си тераат проектите за спортските терени. Супер е сето тоа.
Завршната сметка за 2025 година на ООУ „Тодор Ангелевски“ Битола,беше ставена на гласање и усвоена со 16 гласови ЗА,10 гласови Против и 1 глас Воздржан.
					2.
Завршната сметка за 2025 година на ООУ „Коле Канински“ Битола, беше ставена на гласање и усвоена со 16 гласови ЗА,10 гласови Против и 1 глас Воздржан.
					

3.
Завршната сметка за 2025 година на ООУ „Д-р Трифун Пановски“ Битола, беше ставена на гласање и усвоена со 15 гласови ЗА,10 гласови Против и 1 глас Воздржан.
					4.
Завршната сметка за 2025 година на ООУ „Св. Кирил и Методиј“ Битола, беше ставена на гласање и усвоена со 16 гласови ЗА,12 гласови Против и 1 глас Воздржан.
					5.
Завршната сметка за 2025 година на ООУ „Крсте Петков Мисирков“ с.Бистрица, Битола, беше ставена на гласање и усвоена со 16 гласови ЗА,11 гласови Против и 2 гласови Воздржани.
					6.
Завршната сметка за 2025 година на ООУ „Св. Климент Охридски“ Битола, беше ставена на гласање и усвоена со 14 гласови ЗА,12 гласови Против, 1 глас Воздржан и 2 Советници се изземени од гласање бидејќи имаат конфликт на интереси.
					7.
Завршната сметка за 2025 година на ООУ „Елпида Караманди“ Битола, беше ставена на гласање и усвоена со 16 гласови ЗА,11 гласови Против и 1 глас Воздржан.
					8.
Завршната сметка за 2025 година на ООУ „Даме Груев“ Битола, беше ставена на гласање и усвоена со 15 гласови ЗА,11 гласови Против, 1 глас Воздржан и 2 Советници се изземени од гласање бидејќи имаат конфликт на интереси.
					9.
Завршната сметка за 2025 година на ООУ „Гоце Делчев“ Битола, беше ставена на гласање и усвоена со 16 гласови ЗА,12 гласови Против и 1 глас Воздржан.
					10.
Завршната сметка за 2025 година на ООУ „Ѓорѓи Сугарев“ Битола, беше ставена на гласање и усвоена со 15 гласови ЗА,12 гласови Против,1 глас Воздржан и 1 Советник е изземен од гласање бидејќи има конфликт на интереси.
					11.
Завршната сметка за 2025 година на ООУ „Александар Турунџев” с.Кукуречани, Битола,беше ставена на гласање и усвоена со 16 гласови ЗА,12 гласови Против и 1 глас Воздржан.
					12.
Завршната сметка за 2025 година на ООУ „Стив Наумов” Битола,беше ставена на гласање и усвоена со 18 гласови ЗА,10  гласови Против и 1 глас Воздржан.

					13.
Златко Лозановски известител на Комисијата за јавни и комунални дејности,по разгледувањето на материјалот по точките 13,14,15,16 и 29од дневниот ред,по дискусиите по точките истите гласале со 2 гласови ЗА и 1 глас Воздржан.
Пауза 5 минути
Петар Николовски се јави за збор и рече, Би сакал да искритикувам од аспект на една точка во извештајот, односно колку пари се трошат на битолчани за хоризонтална сигнализација во нашиот град, односно се трошат повеќе од над 220,000 евра годишно. А кој е квалитетот што го добиваат граѓаните, односно гледаме како се пиши, се брише и ниедна улица не е целосно обележана како што треба. И сакам да апелирам тука, бидејќи видов и ставка за надзор на изведбата колку пари се трошат и сакам да ги поставам прашањата дали воопшто некој врши надзор на тоа како паркинзи ги бележат улиците или битно е само да му се исплаќаат финансиски средства на ЈП Паркинзи за да излези од загубата којашто е изгенерирана изминатите пет години.
Извештајот за реализација на Програмата за одржување на комунални објекти, инсталации, локална патна мрежа и улиците во Општина Битола за 2025 година,беше ставен на гласање и усвоен со 17 гласови ЗА и 12 гласови Против.
					14.
 Извештајот за реализација на Програмата за користење и одржување на улично осветлување во Општина Битола за период од 01.01.2025 година до 31.12.2025 година,беше ставен на гласање и усвоен со 17 гласови ЗА,6 гласови Против и 6 гласови Воздржани.
					15.
Петар Николовски се јави за збор и рече, во името на Советничката група на СДСМ и Коалицијата би сакал да го искажам ставот по односно извештајот за уредување на градежното земјиште. Можеме и во оваа програма односно во овој извештај да видиме како Општина Битола она што го ветила не го реализирале. Има многу ставки на реконструкции каде што граѓаните на општина Битола чекаат да му биди завршено, но како што е трендот изминатите пет години само се потурнуваат од година во година. Исто тука од пред некое време бевме сведоци како имаше поплава во нашиот град и околните рурални средини и можеме да заклучиме од што е таа причина за поплавите во нашиот град. За тоа можеме да го видиме преку извештајот од оваа програма каде што само за машинско чистење на канали се потрошени 89,000 денари, а биле предвидени над милион и пол. Ова уште еднаш е доказ за негрижата на оваа Локална Самоуправа да го направи подобар животот на битолчани, односно не ги превенира работите со време, туку остава прво да се направи колатерална штета, па потоа во јавност да глумат загрижени како бараат решение на проблемите.
Претседателот Бојан Бојкоски зеде збор и рече,извештајот за реализација од програмата за уредување на градежното земјиште е со реализација од 77%. Критиките по однос на тоа дека воопшто ништо не се работи од програмата за уредување на градежното земјиште не држат и тоа го потврдуваат следните проекти. Улица 150та, 170та, 210та за првпат ќе добијат нов коловоз, нова водоводна, нова канализациона мрежа. За луѓе коишто направиле сопствени домови пред 30 години конечно им се решава проблемот согласно платените комуналии. Реконструкција на трите крадци во Мал Париз на улицата Даме Груев. Пред повеќе од 50,60 години од кога луѓето ги граделе куќите, никогаш немале соодветна коловозна лента пред сопствените домови, односно тоа било со една камена коцка и речиси стар по битолски кажано герис без канализациона мрежа сопствена којашто ја загадуваше реката Драгор. Сега во завршна фаза се сите активности со цел поставување на коловозот. Водоводна и канализациона мрежа е комплетно направена. Во следниот период од две до три недели ќе следува асфалтирање на тие три краци. Исто така улицата Леринска отпочната реконструкција улицата Караорман и се разбира улицата 16та еден децениски проблем пред повеќе од 40 односно пред повеќе од 50 години каде што немаа никакви услови за живот луѓето комплетно улицата 16та во во населбата 16та попозната под јавното претпријатие Водовод комплетно се уреди односно коловоз и пешачки патеки за граѓаните проблем долгогодишен и решен.
Петар Николовски рече, Прво ќе ви реплицирам вам. Да, супер е што ќе добијат битолчани решавање на дел од проблемите, но ова беше предвидено уште во 2025 година на вашиот тренд почнувајќи од 2021ва само ги пролонгирате работа работите од 21ва за 22ра, од 22ра за 23та и дојдовме до 26та година кај што многу голем дел од работите не се решени. Зедов по втор пат збор бидејќи заборавив едно да напоменам ако се сеќавате добро имаше еден скандал со асфалтирањето на улиците во нашиот град и квалитетот. Најавивте помпезно дека ќе се направи лабораторија. Притоа ние обезбедивме 500.000 денари коишто во 2025 година не се потрошени бидејќи на Комисија ни беше кажано дека сеуште се чекаат резултатите. Па би сакал да начнам дали тоа намерно се пролонгира скоро година дена да немаме извештај од лабораторијата за квалитетот на асфалтот за одредени компании во нашиот град да продолжат да земаат тендери да работат во нашиот град по енордни цени а да имаме јавно претпријатие во нашиот град кое е во загуба и не добива доволна работа од страна на општина Битола.
Претседателот Бојан Бојкоски зеде збор и рече, делот којшто го споменавте за лабораториско испитување на асфалтот каде што се обезбедија дополнителни финансиски средства во висина од 500.000 денари којшто е годишен тендер за секаде каде општината има потреба да направи супервизија на асфалтирањето, сите оние недоследности коишто биле во минатото и доколку се случиле во иднина ние како Локална Самоуправа покажавме дека грешките на изведувачите нема да бидат толерирани истите коишто ќе направат грешка на сопствен товар ќе ги отстранат сите недостатоци без никакви финансиски импликации во буџетот на општина Битола, таа е прва работа којашто на неколку пати ја увиделе дали надзорот или вработените во општинската администрација и тоа го имаат направено. Доколку се сеќавате во првата година кога се асфалтираше Булеварот 1ви мај од Борово до делот на Никола Тесла и Нептун, видливи оштетувања за голо око немаше, меѓутоа беше увидено дека поставениот асфалт не е добар и беше комплетно отстранет на сметка на изведувачот. Тоа го направивме прво и секаде каде што се увидоа недостатоци истите се корегираат на сметка на економските оператори односно оние коишто ја имаат работата. Сега ќе ве потсетам на едно минато време во делот на ул. Партизанска од Веро до спојот на Брусничка и Лавчанска населба. Дали имате поминато и видено во каква состојба е улицата. Само при првото асфалтирање, при првото асфалтирање кога се правеше во месец ако добро сеќавам 2020 година во декември се асфалтираше улицата при првиот дожд улицата кога се качувате од Веро према Брустичка и Лавчанска населба од десната страна цела е изгмечена и на неколку пати улицата беше поправана, односно шахтата кога ќе слегувате надолу една, не дај боже на некој картеро може да му падне ако е пониска колата. Тогаш ќутевте и никаква одговорност не превземавте, ниту бевте доблесни тогашната Локална Самоуправа да го викне изведувачот да му кажи дека овој асфалт не е добар и треба да го преправи на сметка негова. Тука е разликата помеѓу управувањето на Локалната Самоуправа под ВМРО-ДПМНЕ и СДСМ. А зошто е тоа така? Имам неколку пати зборувано и не е поправена улицата.
Иван Чулакоски се јави за збор и рече, Колку и да несака човек да зборува, ми е смачено за улиците да зборувам. Го тргате за јазик да излезе и да каже нешто и за едните и за другите важи. Колега и вие критикувате ама и Претседателот е во право. А од друга страна даваше свечената заклетва овде, добро се сеќавам, рече повеќе толеранција кон градежните фирми нема да има. Колега да тргнам сакате од Индустриска или од Бурса сакате да почнам? Ја најавивме како капитален проект видовте што се случи. Се изрона асфалтот на 20 места е крпена,нова улица сега правена крпена и ако немате поминато повторно се распаѓа и што е најстрашно истиот изведувач што ја правеше Бурса сега го асфалтира влезот на Битола по трет пат и ако го гледавте видеото некни оттаму каде што го снимав каде што излегоа секретарот и градежната фирма да се правдат другиот ден може да заприметите дека повторно на одредени места тротоарот и асфалтот пропаѓаат. Епа сега ќе ве повикам вас, бидејќи вие овде јавно изјавивте дека повеќе толеранција нема да има и дека сите што грешат дека ќе мора да ја средат работата. Еве јавно ве повикувам да излезите на терен и сите аномалии таму коишто надзорот наводно не ги виде вие како Претседател на Совет којшто рековте дека нема да толерирате такви работи да излезите на терен и да сугерирате кон изведувачот пак на нивни трошок да си ги средат грешките кои што ги имат направено.
Претседателот Бојан Бојкоски зеде збор и рече, точно е јас стојам зад кажаниот збор дека толеранција за сите оние коишто грешат нема да има и нема. Тоа е покажано и докажано. Сите аномалии коишто се утврдуваат првично од одговорните координатори на проектите, потоа потврдени од надзорот, се отстрануваат на сметка на изведувачот и затоа се она што ќе го увидам јас и коешто ќе ми го кажат граѓаните, јас веднаш реагирам во соодветните служби, во комуналното одделение,истите се отстрануваат на сметка, уште еднаш повторувам на изведувачот, финансиски средства од нашите од средствата на граѓаните на сите граѓани нема и тоа ќе биде потврдено во завршните ситуации после техничкиот прием којшто ќе го има соодветната сообраќајница, дали влезот на Битола, дали други локации, никој нема да дозволи нешто што е фушарски направено и не е добро да биде технички примено. Тоа одговорно го тврдам дека ќе биде така. Согласно градежните стандарди коишто ги налагаат согласно одобрениот проект. Дали на некој му се допаѓаат проектите како се проектирани, изведени согласно законот, согласно одобрението за градење, тоа е друга работа. Меѓутоа сите оние работи каде што не беа и видливи на влезот, повторувам, не беа видливи во делот каде треба да биде поставено зеленилото, заштитното зеленило помеѓу двете ленти. Имаше таму невидливи за обичните граѓани, за нас забелешки од страна на координаторите на проектите. Ние ги гледавме поголемите работи, затоа си има таму градежни инженери, архитекти коишто ги следат проектите и соодветно реагираат. Затоа се и платени од страна на општина Битола и ја поздравувам таквата иницијатива од страна на сите вработени во комуналното одделение коишто секој ден не се затворени во сопствените канцеларии и од канцеларии да ги координираат проектите. Цело време се на терен и тоа можете да го увидите при посета на сите градежни објекти и за тоа му сум бескрајно благодарен.
Иван Чулакоски рече, Колега,едно нешто само да ве информирам оти може и не се сеќавате. Надзорот на претпријатието што го гради влезот од Битола е поранешен директор на Нискоградба којшто до вие вчера велевте дека не чини, дека не го бива човекот, а сега наеднаш го поздравувате и викате дека голема благодарност што ги забележал аномалите. Како сега наеднаш чине, а претходни четири години не чинеше како директор на Нискоградба?И од друга страна ви благодарам уште еднаш потврдивте тоа што го кажавте овде на свечената заклетва и еве и јас ви ветувам дека на секоја седница и на секое видео од терен ќе ве поздравувам за секоја грешка или фушарија како што ја викаме што ќе се појави на патот па да видам на кој начин ќе го санирате. Иначе решението асфалтирај па крпи не е вистинското решение. Кога веќе се прави нова улица оти да не биде идеално еднаш напраена како во времето на Тито кога се правеле улици кои траат по 50 /100 години. Зошто нова улица? Бурса ако сакате сега ќе одиме заедно сите ќе поминиме ќе видите нова улица сега асфалтирана сечено вака 3 метра закрпено овде од лево онде од лесно онде 3 метра онде 5 метра шаховница зошто да биди така сега е правено со наши пари не треба и за тоа некој одговорност да понеси не е битно дека е закрпена дека на ништо не личи а е нова улица и се потроши еден куп пари тука е проблемот Тие може ќе ја направат, ама што фајде откако ќе ја исечат цела, од кога ќе ја искасапат наново. И приказната со Нискоградба, со сечењето на новите улици мора да заврши 10 пати овде со Директорот го правевме истиот муабет. Кога веќе се асфалтира нова улица, без разлика дали има објект или нема објект, пуштете една цевка приклучок празна. Бланко нека стои. Па ако се гради некогаш таму објект нека се приклучи на таа цевка. Па тогаш наплатете му колку пари кошта една цевка од 3 метра да се пушти од улицата до објектот кај што ќе се гради. Асфалтираме улица нова само што завршува асфалтирањето на улица,Нискоградба, сечи и става приклучок за одвод,тоа мора да прекине. Некој мора да почни да ги планира унапред работите овде.
Претседателот Бојан Бојкоски зеде збор и рече, колега Чулакоски морам да го поправам бидејќи кажа многу невистинити работи тука да употребам потежок некој збор. Прво за директорот, екс директорот на Нискоградба. Не е точно дека господинот е надзорен инженер таму. Тој е дел од групата на изведувачи вработен во приватна фирма и одговорен за дел од проектот. Таму е група на изведувачи. Тоа е првата невистинита работа. Тој е дел координатор на проектот како изведувач. Надзор е сосема друга компанија којашто ги утврдува аномалиите и недостатоците на секој проект. Затоа да не ја замајувате јавност. Уште еднаш ќе ви кажам дека директорот претходно бил во Нискоградба па бил добар па сега бил надзор. Не е точно. Тоа е така и можете да го потврдите на видеото коешто беше објавено дека се работи за изведувач, а не за надзорен инженер.
Петар Николовски јас имам кратко прашање до вас, бидејќи ја зазедовте улогата на претставник на општина Битола. До кога ќе трпи општина Битола да се поправаат тие аномалии, бидејќи на крајот граѓаните трпат да чекаат да се преправа. Како што кажа колегата Чулакоски, гледаме крпенци и слично. Дали општина Битола планира да му дај на некоја компанија којашто во повеќе наврати има пропусти во изведбата, на крајот може на сопствен трошок си ги поправа, ама мислам дека  тоа не е начин за да добиеме квалитет во изведбата од страна на приватните компании во нашиот град, бидејќи сме сведоци над 70% од изведбата на нови улици во нашиот град има по некоја аномалија на којашто граѓаните на крајот ги трпат последиците.
Иван Чулакоски уште нешто бидејќи  ја спомнавте улицата Булевар 1ви Мај од потезот рековме од Борово до Нептун. Рековте дека била прво лошо асфалтирана па се изгребил асфалтот па сега наново се асфалтирала. Е сега ќе ве замолам денес пак ко ќе бегате од тука да помините таму да ја видите улицата. А прво оние пластични столбови што ги наредивте со паркинзи, сите се истуркани, сите се искршени, ниеден не е исправен како што треба ,пешачката патека каде што е поделена. И друга работа која што ми падна во очи на улица која што сега нова се прави, од левата страна односно на кејот на Драгорот, при изведувањето на градежните работи на улицата оштетено е коритото на р.Драгорот. Испаѓани се камиња внатре во реката, ѕидот е оштетен,тука хортикултурно никако не е уредено,така е оставено,каде кал, каде земја, висат еден мал милион кабли долж цела улица. Ако тоа е завршена улица и пуштена во употреба, тогаш не знам понатаму што треба да разговараме и да очекуваме понатаму. Ве молам сега оттука кога ќе бегате поминете со колата ќе видите точно за што се работи. Да не одам да снимам на лице место да не се срамиме по фејсбуци.Одете видете, ве молам реагирајте.
Извештајот за реализација на Програмата за уредување на градежното земјиште за 2025 година,беше ставен на гласање и усвоен со 16 гласови ЗА и 12 гласови Против.
					16.
Извештајот за реализација на Програмата за организирање и функционирање на зимската служба на подрачјето на Општина Битола за сезона 2025/2026 година,беше ставен на гласање и усвоен со 16 гласови ЗА,4 гласови Против и 8 гласови Воздржани.
					17.
Марина Крстиќ известителот на Комисијата за еднакви можности помеѓу жените и мажите по разгледувањето на материјалот по точките 17 и 24 од дневниот ред,по дискусиите Комисијата по истите гласаше со 6 гласови ЗА.
Годишниот извештај за реализација на Програмата за еднакви можности за 2025 година,беше ставен на гласање и усвоен со 23 гласови ЗА,2 гласови Против и 4 гласови Воздржани.
					18.
Наташа Марковска известителот на Комисијата за јавни дејности ннпо разгледување на материјалот по точките 18,19,20,21, 23,28 и 31  од дневниот ред,по дискусиите по истите гласаше со 3 гласови ЗА и 1 глас Воздржан.
Софија Ристевска Петрушева рече,оваа програма култура е бескрајно важна за сите нас културните работници во нашиот град и верувам дека со ова на коешто ќе обрнам внимание во моментот многу културни работници ќе се сложат. Најпрво она што сакам да го кажам е дека буџетот 16 милиони денари за култура или 260,000 евра е крајно недоволен за толку голема општина како нашата со толку богата културна традиција и толку многу културни работници. Овој буџет треба според мене најмалку тројно да се зголеми и во буџетот за култура би било убаво, прекрасно и според мене возможно да влегуваат барем 1 милион евра годишно. Второ, финансиските грантови што се делат во културата се доделуваат во моментов стихи, но без да се има конкретни параметри и без поделеност во категории на конкурентите за грантови. Многу е важно и многу е убаво да има категории кога се конкурира за овие грантови, затоа што за секој културен работник во нашиот град овие грантови се многу важни. Ова според мене се случува првенствено затоа што Комисијата за култура не е самостојна комисија. Јас повикувам најдобронамерно да издејствуваме Комисијата за култура да се оддели од Комисијата за јавни дејности. Во моментов култура е во Комисијата за јавни дејности. Кога била самостојна оваа комисија, таа би била составена исклучиво од професионалци од сите уметнички дисциплини и би било полесно да се создадат критериуми за доделување на средствата и истите критериуми да бидат почитувани. Во моментов нема такви критериуми и јас давам еден пример од најразлични други општини, најразлични други грантови. Како изгледаат тие критериуми? Треба да се воспостават прво грантови линии. Тие линии се линија на млади, значи млади луѓе што имаат невладини организации, што работат во областа на културата. Понекогаш овие луѓе се културни работници, професионални, понекогаш се занимаваат со култура од хоби, но имаат тотално право да учествуваат и да добиваат грантови по линија на линија млади,потоа линија аматери,ова се луѓе што не им е културата, не живеат од култура, не им е примарна дејност, но сакаат да се занимаваат со култура и тотално е легитимно да има таква линија. Понатаму линија државни институции,тоа се државните институции во нашиот град коишто се четири- театарот, домот на културата, музејот и општинската културна институција КИЦ-Офицерскиот дом. Државни институции што се финансирани од државата, но ние како општина им даваме грантови. Тотално е легитимно, затоа што многу често треба да бидат потпомогнати и невладини организации, културни организации што се занимаваат со култура со над 10 годишно работење во културата. Тука се исклучително професионалци од областа на културата коишто професионално се занимаваат со култура и со уметност, живеат од тоа, но се професионалци. Така да овие се тие четири линии, линија млади аматери, линија државни институции и линија невладини организации со големо искуство во работата, во културата. И сега овие грантови линии треба да се спроведат во седум дисциплини. Значи во секоја дисциплина мора да ги има овие грантови, четири грантови линии, а дисциплините се седум - драмска дејност, ликовна дејност, музичка дејност, интердисциплинарна дејност, каде што овие дејности се преплетуваат, а некои артисти се занимаваат со точно ваква интердисциплинарна дејност. Креативни индустрии. Тука се сите оние индустрии што прават уметност, но комерцијална уметност, ракотворби, најразлични индустрии, не знам изработуваат хендмејд производи што има доза на култура и уметност, но можат да ги продадат, но заслужуваат поткрепа, фолклор и литература. Значи овие се тие седум грантови линии и пак ќе повторам драмска дејност,ликовна, музичка, интердисциплинарна, креативни индустрии, фолклор и литература. Кога би постоеле овие дисциплини и грантовите линии, ќе имаме принцип, ќе имаме структура како патерн кој каде се наоѓа и кој какви финансии би требало да земе. И по тој начин културната јавност ќе може да се бори и за поголем буџет во општината за култура. Сега сакам малку да прокоментирам за фестивалот Битфест. Битфест е еден огромен фестивал. Сите знаеме што се случува во лето. Во моментов Битфест се премести во КИЦ,Се согласувам со тоа решение. Битфест е голем фестивал и заслужува да го води општинската културна организација. Таму сега се промени директорот Димитар Михајловски дојде за раководител. Така да во ред е офицерскиот дом да го води Битолско културно лето. Но повторувам, замолувам, алудирам да се применат овие грант линии и овие дисциплини за коишто претходно зборував и многу важно за Битфест е да има надворешна експертска комисија што ќе ги оценува проектите. Значи да не ги оценуваат проектите администрацијата во офицерски дом, него надворешна експертска комисија што ќе ги оценува овие проекти врз основа на овие параметри што претходно ги спомнав. И исто така апелирам да се постави уметнички директор на фестивалот, куратор што ќе ја оформи, ќе ја курира сериозно програмата, да не бидат внатре инцидентни проекти на  група на граѓани коишто немаат CV во културата, затоа што Битфест веќе е озбилен фестивал. Тука треба да бидат навистина културни работници со озбилни културни продукти, а тоа можат да го направат само експерт експертска комисија надвор од вработените во овој културен институт и мора да има овај раководител, уметнички директор, куратор пак надвор од самиот офицерски дом. Сега сакам да напоменам дека за овој фестивал во 2025та се потрошиле околу 40,000 евра, што ќе повторам според мене е крајно недоволно. Многу е важно артистите што ќе дадат продукт за овој фестивал да нудат квалитет. Многу е важно да се професионални културни работници, а цената според мене навистина би требало да се зголеми. Треба да се зголеми ако сакаме да имаме европски и светски продукти на цените во нашиот град, затоа што културата кошта како и се друго всушност во животот. Сакам да напоменам и следно за фестивалот Браќа Манаки којшто е еден од најбогатите фестивали во државата заедно со Охридско лето. Таму се милионски сумите што ги доделува државата на самиот фестивал. Сега ние како општина од буџет што според мене воопшто не е голем 260,000 евра даваме цели 50,000 евра на Милтон Манаки фестивалот или 1/5тина од целокупниот буџет за култура и според мене тоа е премногу. Тоа одзема од можноста на локалните артисти да се доберат до овие грантови, затоа што за малите локални артисти овие грантови се многу важни, а овој фестивал екстремно голем и екстремно богат и екстремно добро финансиран. Ако нашиот буџет е 1 милион евра, во ред е дадеме 50,000 евра за Милтон Манаки. Но во моментов не е таков случајот. И колеги сакам само ова да напоменам во програмата за култура беа финансирани фестивали, џез фестивали, етнофестивали, најразлични други музички фестивали, театарски фестивали. Сега сакам да кажам дека да се направи фестивал не е воопшто ефтино. Еден мал пример да имате претстава за што станува зборот и понекогаш ќе не прашате како културни работници колку грант добивте од општината? 3,000 евра. Тоа се 200,000 денари. Уау! Многу воопшто не е многу. Тие се мали суми затоа што, видете заприметете, ако се направи фестивал за четири дена музички, литературен, театрален, на фестивалот треба да дојдат 10 театарски групи, музички групи, претставници од литературата од 10 држави. Секоја таа група по пет луѓе. Значи ќе дојдат на фестивалот 50 луѓе. Тие ќе спијат четири дена. Тоа се 200 ноќевања. Секој ден ти мораш да ги храниш тие луѓе со три оброци. Многу често на тие групи им се плаќа транспорт, им се плаќа за пренос на сценографија, за пренос на реквизити. Многу често на тие групи се плаќа и хонорар за да настапат воопшто. Така да за да се направи еден најмал фестивал во нашиот град, навистина да се направи да постигнеме квалитет е потребно најмалку три од 20 до 30,000 евра со гаранција дека на организаторите скоро и ништо нема да им остане како хонорар за нив, затоа што навистина фестивалите се многу голем трошок. Нашата општина многу од фестивалите што ги направија мои колеги добија по 300.000 денари. Според мене тоа е многу малку. Определено тврдам и сигурна сум дека буџетот за култура во нашата општина има простор да се крени, да се наголеми и мора тоа да се случи ако сакаме да имаме културни продукти коишто ќе држат едно светско ниво или барем европско ниво, затоа што навистина културата е огледало на еден народ, културата го создава светогледот на граѓаните и културата е бескрајно важна и да живее културата.
Иван Чулакоски се јави за збор и рече, Има едни компјутерски игри се вика стратегија играта компјутерска почнува ти дава едно како местенце вака и ти почнуваш градиш прво куќи,па улици, па почнуваат луѓе се вселуват, па живеат, па има потреба сега во водовод, оти му треба вода, па таа водата треба да оди негде, треба одвод да има, канализација да има, па потоа почнува болница, треба да се направи, треба полиција, треба пожарна, не знам дали имате играно, сигурно имате играно стратегија и сега има некој редослед. Така одат редоследно работите и кога веќе градот ќе се направи голем, кога ќе има инфраструктура, кога ќе биде се средено, улиците направени, луѓето треба културно некако да се издигнат и тогаш доаѓа на ред културата и тогаш луѓето бараат забава. На времето тоа биле гладијаторски игри, театарски претстави колешке. А во моментов тоа се некакви фестивали, некакви зимски приказни, битфест и разни други забави коишто ние ги организираме како општина со цел да ја подигнеме културата на граѓаните на повисоко ниво и да ги забавуваме за да не му е досадно. Е сега колеги ние се однаопаку имаме напраено. Ние во 21ви век имаме фекалии што течат во реката Драгор. Имаме нефункционална канализација, имаме проблем со водоснабдување. Сега кога ќе стопли од трети спрат нагоре во зградите немаат вода граѓаните не можат да се ги обават основните потреби дома. Јас секоја почит за вашата професија и вашето залагање за културата, меѓутоа тоа што го слушнав сега од вас овде со милионски суми евра дека треба да располагаме за култура, а фекалии  течат по улици и немаме вода, многу сме далеку колешки. Јас ве сфаќам вас и вашите напредни сфаќања за некои работи за културата, меѓутоа да се вратиме малце назад, да се приземиме и да видиме, да почнеме од основното. Имаме дупки по улици, ги искршивме колите. Пак ќе повторам, не можеме Драгоро да го средиме, ништо не можеме да направиме. А збораме за култура и развој на културата во градот. Ќе ве молам.
Софија Ристевска Петрушева рече, Со цела моја љубов и почитување кон вас, колега Чулакоски, но дали вие мислите дека ние треба тотално да ја чкртниме културата од мапата на овој град, затоа што не се решени, ги користам вашите зборови, фекалии во овој град, фекалиите во овој град во моментов треба да ги решават конкретните институции. општината и  цела општина, цела администрација, оваа власт, а културата оди паралелно со се останато. Треба да се издига затоа што немаме улици, затоа што улиците се крш, затоа што немаме канализации, затоа што немаме вода на 10тиот спрат. Треба да ја игнорираме културата. Против ваков начин на мислење се бориме ние културните работници. Во овој град секој човек има има поинаков приоритет во својот живот. Ако вие се грижите за улицата, јас се грижам за театарските претстави и се грижам за концертите и се грижам за сите мои колеги културни работници што се обидуваат да преживеат од својата професија, што насушно ги чекаат грантовите во оваа општина и додека сум јас тука советничка ќе се борам за зголемување на буџетот за култура се додека тој буџет не дојди па дури и до 1 милион евра. Овој град, оваа општина може да го направи тоа. Се слагам. Улиците се крши. Така е. Се слагам и немаме вода. Се слагам и не знам што друго ќе се случи и се поплавуваме кога имаме дождови. Се слагам. Ги гледам и вашите видеа кога снимате. Се слагам. Ве симпатизирам можам да речам. Но ова што го кажавте дека културата за вас е непотребна затоа што имаме фекалии по улица сум многу разочарана. Точно против вакви реплики ние се бориме културните работници. 1 милион евра буџет за култура во општина Битола да живее културата.
Иван Чулакоски рече, Да живее колешке културата и сите околу неа. Значи не ме вадете од контекст ќе ве молам. Не реков дека култура не треба да има. Не реков дека не треба да има. Меѓутоа има приоритети, Ќе ве молам да не ме прекинувате Јас ве слушав, вие додека зборувавте. Бидете културно ќе ве молам,не реков дека не треба да има култура. Да треба да има, меѓутоа се во границите на нормалата и според приоритетите. Значи ова испаѓа народната село гори и баба се чешла, ама бабата пеј во случајов. Ние овде катастрофа, градот се распаѓа, ние си имаме фестивалчиња и се забавуваме. Ме сфаќате? И не реков дека не треба култура. Да сакам и јас да одам на добар концерт. Сакам и културни настани, сакам и графити оти цртам и такви работи. Сето е во ред, супер. Меѓутоа да се вратиме во реалноста малку да ги средиме малце основните проблеми па ќе разговараме и за културата. Од мене 2 милиони евра за културата.
Софија Ристевска Петрушева рече се слагам колега се слагам.Ох, најмил пријателе Чулакоски, дали вие не разбирате дека проблемите во  нашиот град и она што се случува во нашиот град можеме да го надминиме само со освестување на луѓето. Културата ги освестува луѓето. Културата ги тера луѓето критички да мислат. Културата ги тера луѓето да се охрабрат, да имаат личности за да можат да говорат против опресијата, против она што се случува, да се борат за себе. Во најбедните, во нај кога сме биле под турско ропство, во најтешките услови имало учител којшто и проповедал наука, образование и култура. Ви се молам ова е многу погрешно да ги делиме работите. Нема да имаме буџет за култура се додека не се направат не знам улиците. Улиците никогаш нема да се направат. Зарем нема да имаме буџет за култура во град Битола? Мислам ова ние се шегуваме до негде, но јас сум многу озбилна. Културата оди паралелно како што образованието оди паралелно, затоа имаат школите толкави огромни долгови.Учителите продолжуваат да работат. Да ги затвориме школите. Треба да се решат долговите, да,Но наставниците работат.Ние произведуваме се борам овде и го говорам во во однос на сите сите културни работници да се направи уметничко дело не е воопшто лесно и да се остави една категорија на луѓе без грантови без поддршка навистина не е фер и пак ќе речам буџетот за култура во овој град може да се зголеми треба да се зголеми.
Годишниот извештај за реализација на Програмата за култура во Општина Битола за 2025 година,беше ставен на гласање и усвоен со 17 гласови ЗА,11 гласови Против и 1 глас Воздржан.

Петар Николовски се јави за збор и рече, доколку добро ја разгледаме Програмата за образование, ќе видиме дека таму точно се дефинирани потребите коишто ги имаат основните и средните училишта во нашиот град, односно дека се предвидени средства за гориво, исто така се предвидени средства за превоз на ученици, но тука иди прашањето каде се парите на некој начин, односно како општината кога имала изгласана програма за образование во нашиот град, парите ги потрошила на нешто друго, односно не ги реализира предвидените средства коишто во оваа програма биле запишани, па така останувале по неколку милиони денари вишок, наместо да се исплатат на основните и средните училишта да немаат доспеани обврски, гледаме на денешната седница како сите основни училишта, верувам и кога ќе ги разгледуваме средните училишта ќе биди истата состојба и кај нив. Дури очекувам да бидат полоши, бидејќи таму има поголеми средства се потребни за превоз на ученици. Исто така кога во оваа програма ми падна во очи како од предвидени 27 милиони денари за реконструкции на објекти во фелата на образованието во нашиот град, гледаме како се реализирани само 13 милиони, што доведува до заклучок зошто ни се руинирани дел од училиштата во нашиот град, односно ние предвидуваме како општина во програмата тековно да се одржуваат, да се реконструираат и да не бидат во лоша ситуација. Пак бевме сведоци изминатиот период дека во одредени училишта летаа герамиди, течело во училиштата.Мислам дека битолчани и секој млад човек, посебно најмладите, бидејќи оттаму почнува се, заслужуваат достоинствени услови за настава.
Годишниот извештај за реализација на Програмата за образование во Општина Битола за 2025 година,беше ставен на гласање и усвоен со 17 гласови ЗА и 10 гласови Против. 
					20.
Годишниот извештај за реализација на Програмата за социјална заштита во Општина Битола за 2025 година,беше ставен на гласање и усвоен со 26 гласови ЗА и 2 гласови Против.
					21.
Годишниот извештај на Локалниот совет за волонтерство на Општина Битола за 2025 година,беше ставен на гласање и усвоен со 27 гласови ЗА и 2 гласови Против.
					22.
Мартин Ивановски известителот на Комисијата за млади,спорт и рекреација по разгледување на материјалот по точките 22 и 33 од дневниот ред,по дискусиите Комисијата по точка 22 гласаше со 3 гласови ЗА и 1 глас Воздржан и по точка 33 гласаше со 4 гласови ЗА.
Александар Дракуловски се јави за збор и рече, Во програмата за спорт од вкупниот буџет предвидени за 2025 од 87.443.000 денари реализирани се 84.805.000 денари и од тој буџет 80% се за професионалниот спорт, односно за ФК Пелистер, РК Пелистер Еурофарм и КК Пелистер. Значи 68, 416,667 денари се одвојуваат само за овие три  клубови, а само 20% од реализираниот буџет се останати за се останато што е поврзано со спортот во општината, со тоа што за училишниот спорт намален е буџетот, предвидени 1.500.000 денари, а реализирани само 1 милион, за женски клубови и здруженија исто така намалени средства од 2 милиони на 1.640.000 денари и за локалниот совет на млади во програмата биле предвидени 100,000 денари, а реализирани се нула денари мислам дека во ова време во кое живееме посебно треба да се стави акцент на младите и наместо намалување на буџетот за училишен спорт треба да имаме повеќе средства со кои на некој начин ќе делуваме кај младите да ги одвикнеме од некои работи коишто гледаме дека во секојдневието за жал ни се случуваат во негативна смисла на зборот. И покрај толку одвоени пари за професионален спорт, за жал најмногу средства се потрошени кај кај ФК Пелистер околу 27милиони денари, а клубот кубури за да опстани во првата македонска фудбалска лига. КК Пелистер искористил 21. 482. 667 денари. Тие добро пак имаат некој успех, меѓутоа никако да се стигни до освојување на титула, дали во куп или во првенство. А РК Пелистер сите сме сведоци дека се натпреварува во најквалитетната ракометна лига. Ќе повторам благодарение на претходниот состав во периодот на 2017/2021 во 2019 година во овој Совет е донесена битолската ракометна платформа која не беше поддржана за жал од тогашната опозиција сегашна власт со која платформа РК Пелистер сме сведоци дека постигнува високи резултати и спортската сала Боро Чурлевски во Битола секогаш е преполна до последното место.
Миле Трајковски се јави за збор и рече, денешното мое излагање ќе го започнам со два цитати коишто ми одвлекоја внимание кога читав за програмата за спортскиот развој и за младите,Нормално. Првиот е тоа што се пишува во програмата за 2025 година дека е изработена со цел да се унапреди родовата рамноправност во спортот, зголемување на учество на младите во спортските активности како и промоција на спортот како здрав и квалитетен начин на живот. Вториот цитат којшто ми остави впечаток беше исто така дел од активностите беше насочен кон обезбедување на спортска опрема и реквизити како и подобрување на инфраструктурата на спортските објекти во општината со цел обезбедување пристапни современи услови за тренинг и рекреација на сите категории за сите спортисти. Неколку пати зборував во однос на оваа тема за спортот во градот,сакам да напоменам дека во графите коишто ги гледаме во програмата имаме ставка набавка на спортска опрема и реквизити во висина од 500,000 денари. Јас се чудам како се доволни тие 500,000 денари доволни за да можеме да го развиваме спортот поготово кај младите генерации. Во програмата слушаме повторно убави зборови не само за младите туку воопшто и за спортот и за иднината на спортот, но реалноста на терен изгледа сосема поинаку. Децата коишто се занимаваат со спорт, без разлика дали тоа е фудбал, ракомет или кошарка, немаат основни услови за работа, немаат современи спортски центри, немаат современи спортски терени каде што би тренирале и се подобрувале во секој смисол на нивното постоење. Немаме никаква спортска инфраструктура како што се зборува во програмата затоа што неколку пати од тука зборував за младите спортисти и сите сме тука сведоци. Повеќето од нас колеги советници мислам дека ги носат своите деца на тие терени на ќуморното игралиште и таму гледаме дека десетина, 15 можеби и повеќе клубови  тренираат секојдневно на еден ист терен, што е практично премалку за да кажиме дека програмата ја реализираме со 96% и правиме се за подобрување на спортот, поготово кај  најмладата популација.За поздрав е тоа што ги стимулираме професионалните клубови, како кошаркарскиот, така фудбалскиот, така и ракометниот клуб. Меѓутоа сакам да потенцирам дека спортот во градот Битола не треба да се сведи само на професионален клуб и да очекуваме резултати само денес, сега во моментот, туку спортот е инвестиција во којашто ние треба како општина и како град да инвестираме во тие млади спортски таленти. Треба да инвестираме во дисциплината, треба да инвестираме во здравјето на децата и апсолутно во иднината на општеството каде што со текот на годините би создавале нови спортски ѕвезди како што тоа беше порано.
Мартин Ивановски се јави за збор и рече, Излагањата на нашите колеги советници од претходно може да ги утврдиме дека повторно е некоја одредена манипулација, одредена лага каде што се посочува дека програмата не е успешна. Но сепак во извештајот којшто го добивме од страна на општинската администрација на страна 4 ви е посочена дека реализацијата на програмата е 96,9% остварена. Така да тоа се факти коишто говорат дека програмата се реализира во делот за професионалните клубови. На неколку наврати директно Градоначалникот на општината имаше тука излагање во делот за професионалниот спорт. Мислам дека сите сме свесни дека професионалниот спорт, професионалните клубови за да може да се такмичат во тие лиги во коишто се такмичат има големи трошоци за да се остварат истите. А и Градоначалникот го посочи тоа на една седница претходно дека ние како општинска администрација логично е дека сакаме по можност доколку има некои одредени приватни инвеститори, доколку приватни компании сакаат да вложат во спортот во градот дека се добредојдени и може комотно да преземат некоја одредена обврска со цел да ги намалиме овие давачки.Во програмата за професионалните клубови, како што посочив е видно дека имаме повеќе давачки и тоа е показател дека ние како општинска администрација сакаме да ги гледаме тие спортски клубови да бидат таму кај што се. Да се даде акцент на младите Колегата Александар посочи претходно,Мислам дека со ова комотно можеме да кажеме дека акцент на младите ние даваме. Имаме поддршка на младинскиот центар, имаме поддршка на индивидуални спортисти,имаме поддршка на младински проекти. Сите овие коишто се корисници на финансиски средства од поддршката на оваа програма, генерално голем дел од сите тие клубови имаат директно млади инволвирани во своите клубови коишто може коишто имаат директен бенефит од оваа програма. А за младите тоа е генерално цела програма е опфатена за нив.Дека немаме спортска инфраструктура,мислам дека исто некоректно да го да го посочуваме тоа кај што во текот на оваа администрација го реновиравме стадионот Петар Милошевски под Тумбе кафе ,каде што се обезбеди лиценца за да може да се играат меѓународни натпревари каде што дојдоа и репрезентацијата на Република Македонија да играат утакмици на тој стадион и исто така во меѓународни новини Бевме тема на разговор за успесите коишто ги направи општинската администрација за да се добие таков врвен квалитет на Стадионот Петар Милошевски,Спортската сала Боро Чурлевски немаше греење 20 години. Така да исто така за да може да постигнеме да имаме таква инфраструктура за да играме меѓународни натпревари требаше да вложиме во спортската сала,се обезбеди граење за во текот на зимата да може да се гледаат натпревари во топла средина. Се реновираа тоалети, одредени чекори се направија за да се реновираат во спортската сала со цел да може да играат такви меѓународни натпревари. Во оваа програма, конкретно од оваа програма, бидејќи таа е тема на разговор, капитални инвестиции во делот за проекти не е тема за разговор,бидејќи оваа програма е со цел да се поттикнат младите да се поддржат за да може да имаат тие одредена поддршка од страна на општинската администрација, за да може да остварат поголеми успеси.А минатата година голем број на млади луѓе како што посочив директно дали од индивидуални спортисти повикот којшто беше, дали од правни субјекти коишто ги имаат финансиските средства земено за оваа намена, имаат видено личен бенефит за да може да ги остварат своите спортски успеси на коишто бескрајно им сме благодарни.
Миле Трајковски се јави за збор и рече,Колега Мартин, морав да ти реплицирам затоа што изгледа не ме слушаше додека се обраќав тука од говорницата. Значи јас не потенцирав за професионалните спортски клубови како ФК,РК и КК Пелистер, туку зборував за младинските школи.А вие во вашето обраќање тука кажавте дека вие како никогаш досега вложувате во инфраструктурни проекти. А заборавивте дека една младинска екипа на РК Еурофарм Пелистер којашто се натпреваруваше во фајнал тренираше во салата на Павел Шатев. Во едно мое видео, мислам дека го видовте сите на социјалните мрежи, ја видовте состојбата каква е на тоа игралиште во таа спортска сала. Зарем тоа се услови коишто одговараат една екипа којашто оди на фајналфор, сметам дека знаете што значи фајналф Доколку не знаете, тогаш би ви опростил. Само тогаш можам да ве разберам, како може една екипа да тренира во онакви услови кажав дека имаме десетина, 15, можеби 20 фудбалски школи, младински школи, мали деца од 6 -7 годишна возраст до 13,14. Имаме повеќе од 20 екипи тренираат на едно единствено игралиште во коешто нема апсолутно никакви услови. Ве молам преку социјалните мрежи да го искосите местото каде се поминува за да се стигне на тие трибини коишто се искршени, демолирани и не можат публиката, односно родителите коишто се дојдени да ги гледаат своите деца не можат да седнат на тие клупи. Ве молам кажете ми немојте да заобиколувате. Знам дека од партија така ве насочуваат да разговарате. Ве молам кажете пред граѓаните на Битола во кои младински школи, во кои млади спортисти вложуваат и на кој начин. Ве молам одговорете ми.
Александар Дракуловски рече, Не е спорна реализацијата на програмата од 97%. Јас го прочитав Тоа што го пиши во извештајот дека за училишен спорт буџетот предвиден од 1.500.000 денари е намален на 1 милион денари. А средства предвидени од 100,000 денари за локален совет на млади,за локален совет на млади. Не знам повеќе за млади што е повеќе од локалниот младински совет,од 100,000 денари реализирани нула. Јас за такви проекти никој ќе се повторам значи професионалниот спорт на страна никој не ги спори ги спомнав сумите и резултатите, тоа е друга тема на разговор. Меѓутоа дека имаме вложувања и некои позитивни параметри во вложувањето во младите и во младинскиот спорт, за таква работа не видов извештај.
Мартин Ивановски рече, Како што посочив во моето излагање, конкретните износи коишто се даваат на клубовите и на останатите здруженија, на граѓани и натаму во делот за поддршка на спортот се директно засегнати младите во коишто им се подобрува нивната инфраструктура, им се подобрува нивната опрема за квалитетно тренирање и квалитетно играње за натпревари во делот на инфраструктурни зафати,  ќе се навратам претходно во делот на точките за образованието нели ги посочивме дека се спремаат повеќе наменски игралишта во 10 различни локации, четири типски спортски сали, боксерската сала тука можеме да ја посочиме исто така, а во делот на индивидуални спортисти каква поддршка ние даваме сметам дека сите сме запознаени еден прост пример во којшто може да го посочам Ален Рустемовски, наш битолчанец којшто има врвни успеси, беше избран за спортист на Македонија, директно финансиска поддршка дадена од страна на општината за да може да оствари уште повеќе успеси. И не е само Ален Рустемовски во тој пример, тука е исто така повикот за индивидуални спортисти коишто директно добиваат финансиски средства на нивните сметки за да може да си реализираат одредени активности,дека тоа можеби е некоја енормна сума во којашто тие може да да ги покријат можеби сите трошоци. Можеби има да речам одредена отстапка во тој дел дека може и повеќе,Секогаш може и повеќе тоа е факт. Но во моментот од оваа програма којашто имаме ние како за млади спорт и рекреација, тие се износите со коишто може општината да му да помогне за да ги поттикне младите да остваруваат повеќе успеси во делот на спортот. А за младите, особено за ставката за локален младински совет, за тие 100.000 денари коишто не се искористени, јас само може да потсетам едно нешто, а тоа е дека до 2021 ние како општина Битола воопшто немавме ни локален младински совет. Сега моментално ние го имаме локалниот младински совет, си функционира благодарение на сите тие чекори. Направивме и младински центар да имаме итн. коишто директно имаат бенефит младите на Општина Битола.
Годишниот извештај за реализација на Програмата за активности во областа на спортот и младите во Општина Битола за 2025 година,беше ставен на гласање и усвоен со 17 гласови ЗА,2 гласови Против и 10 гласови Воздржани.
					23.
Извештајот за активностите на Општинскиот совет за превенција на детско престапништво за 2025 година,беше ставен на гласање и усвоен со 29 гласови ЗА.
					24.
Извештајот за работењето на Советот за женско претприемништво на Општина Битола за 2025 година,беше ставен на гласање и усвоен со 23 гласови ЗА и 6 гласови Воздржани.
					25.
Филип Поповски известителот на Комисијата за заштита на човековата средина по разгледување на материјалот по точката 25 од дневниот ред,по дискусиите Комисијата по истата гласаше со 3 гласови ЗА.
Александар Дракуловски се јави за збор и рече, По програмата за заштита на животна средина може да се види каква е грижата на Општината и Локалната Самоуправа во врска со заштитата на животна средина. Во програмата биле првично предвидени 9 милиони денари. Со првите измени се предвиделе 10 милиони денари за на крајот со втората измена да се дојде до сума од 6.300.000 денари. Од таа сума 100% реализирани 3 милиони денари се за субвенционирање на инвертер клими,1 милион денари субвенционирање и замена на дограма, 1 милион денари изработка на зелен катастар и 1.300.000 денари за субвенционирање на зелени поени во соработка со пакомак за вендинг машините и покрај 100%тната реализација останати се неколку побитни проекти кои не се реализирани, а тоа е катастарот за бучава, катастарот за отпад, загадувачи на води и немаме никакви мерливи резултати еколошки. Исто така во буџетот за 2025 година биле предвидени 50,000 денари за испитување на вода и воздух и од тие 50,000 денари не се искористени ни еден денар, реализација нула,барем можеле тие 50,000 да ги искористат за некои резултати, да ни дадат некоја слика дали било загаденост на вода, на воздух итн. Програмата за животна средина е фокусирана на субвенционирање, а не на системски решенија. Зошто го зборувам ова? Бидејќи како што спомнав еден проект е во соработка со Пакомак, набавка на контејнери е донација од Министерство  за животна средина и екологија, проекти со сала итн. Значи нема никакви индикатори кои покажуваат дека Општина Битола се грижи за заштита на животната средина самата програма која од 10 милиони се намалиле средствата на 6.300.00 го дава одговорот каква е грижата за животната средина во општина Битола.
Извештајот за реализација на Програмата за животната средина на подрачјето на Општина Битола за 2025 година,беше ставен на гласање и усвоен со 16 гласови ЗА,12 гласови Против и 1  глас Воздржан.
					26.
Филип Поповски известителот на Комисијата за урбанизам по разгледување на материјалот по точките 26,30,34,35,36,37 и 38 од дневниот ред,по дискусиите Комисијата по истите гласаше со 2 гласови ЗА и 1 глас Воздржан.
Извештајот за реализација на Програма за финансирање на изработка на урбанистички планови на подрачјето на  Општина Битола за 2025 година,беше бставен на гласање и усвоен со 16 гласови ЗА, 2 гласови Против и 10 гласови Воздржани.
					27.
Филип Поповски на известителот на Комисијата за економски развој по разгледување на материјалот по точките 27 и 32 од дневниот ред,по дискусиите Комисијата по истите гласаше со 2 гласови ЗА и 2 гласови Воздржано.
Јадранка Павловска се јави за збор и рече, кога зборуваме за локалниот економски развој, мора да зборуваме со факти, а фактите во овој извештај се поразителни од планираните  37.355.333 денари реализирани се само 20.819.330 денари, односно само околу 55%. Тоа не е успех, тоа е доказ на она ние што го тврдевме дека оваа програма нема да биде успешно реализирана,токму локалниот економски развој знаеме сите дека треба да биди моторот на општината и да има успешна реализација, а не само ветувања и заглавени проекти. Гледаме ставки каде разликата помеѓу планираното и реализираното е огромна. Пример за проекти и дизајн улици и патишта од планирани скоро 12.397.304 денари реализирани само 4. 233.413 денари. За пречистителни станици и колектори најминимално само 177,208 денари,за проекти за водоснабдување исто најминимално 124,609 денари. Исто и за капацитетите за енергетика единствено урбанистичкото планирање е 100% цнентно реализирано од 5 милиони реализирани 5 милиони. Тоа покажува дека најлесно се трошат средства само за планови и документација, а најтешко за реализација на тие проекти. Дополнително во делот на апликациите и донаторските програми гледаме проекти кои се за кои се аплицирало, а се добиени нула денари. За некои сеуште се разгледувала документацијата. Почитувани, локалниот економски развој не се мери со презентации и табели, со секојдневни прес-конференции, со најавени месечни брифинзи и каде постојано слушаме ќе направиме, ќе реализираме ќе почнуваме и останати сме на тоа ќе останати се на ќе спортските игралишта во училиштата во Гоце Делчев, во турското училиште, во Трифун Пановски, во Климент Охридски, Ѓорѓи Сугарев сеуште на ќе се паркинзите Атпазар, кај хеликоптерот, кај кифлата, Овчи пазар, кај плодност сеуште на ќе е терариумот во зоолошката градина, објектот за копитарите во устата. Сеуште на ќе е училиштето во Буковски ливади, сеуште на ќе е градинката во касарната, сеуште на ќе се проектите кои се од основна потреба за населението,тоа се проектите за канализационите мрежи во подпелистерието и уште многу има за набројување. Почитувани, локалниот економски развој не се темели и неуспешно реализиран со ќе потребни се реализирани проекти и мислам дека доволно му е и на граѓаните од политички маркетинг. Реалноста кажува дека се реализирало само 55% од оваа програма, што значи повеќе време се трошело на камери, соопштенија, презентации, а на граѓаните му е потребно да го видат локалниот економски развој, да видат ново изградени улици,инфраструктури,современи водоводни канализациони мрежи итн.
Златко Лозановски рече, Ние велиме ќе бидејќи има процедури. Не можеме да ги силуваме процедурите. Не можеме да работиме незаконски и не можеме да скокаме преку постапки,сакајќи или не, колешката изостави да ги напомине во програмата за економски развој за 2025та година 707 милиони денари проектните документации коишто ги аплицираше Општината до Владата коишто се одобрени и за коишто се склучени  договори за реализација и тоа во делот на Министерство за транспорт односно улици паркинзи, улично осветлување во вкупна вредност од 232,4 милиони денари во делот за Министерство за образование коешто предвидува училишни сали, два објекти, високоградба и седум игралишта во вкупна вредност 236,2 милиони денари во делот на Министерство за животна средина 115,2 милиони денари во делот Министерство за спорт 104,5 милиони денари во делот за Министерство закултура 18,6 милиони денари. Да напомениме дека голем дел од овие проекти се тендерирани. Меѓутоа, како што пишува од одделението коешто ја подготвува оваа програма дека доколку немаше јавни набавки коишто се обжалени или на коишто пропаднале заради незаинтересирани економски оператори или економски оператори коишто нели не се јавиле на повикот, оваа реализација кај нив ќе била поголема. Точно дека процентот на реализација е 55,73%. Меѓутоа да не заборавиме дека претходната година беше изборна година,за време на распишани избори не можи да се тендерираат постапки.
Извештајот за реализација на Програмата за економски развој на Општина Битола за 2025 година,беше ставен на гласање и усвоен со 16 гласови ЗА,11 гласови Против и 1 глас Воздржан.
					28.
Софија Ристевска Петрушева се јави за збор и рече, Јас немав намера да дискутирам за туризам. Само сакам да се дообјаснам затоа што во оваа точка туризам основна ставка е зимската приказна. И сега апропо културата, сакам да напоменам дека зимска приказна по својата структура не е култура. Само да знаеме за да сме на јасно со поимите. Зимска приказна е комерцијален настан каде што настапуваат комерцијални бендови, пеачи, артисти коишто на слободниот пазар на трудот прават профит. Тие слободно ќе живеат и на слободниот пазар на трудот и имаат комерцијален успех. Публиката доаѓа да ги гледа и да се забавува. Тоа не е култура, тоа е шоу бизнис, целосна забава. И во зимската приказна нема јасни параметри како се делат парите. Јас претходно зборував за чистата некомерцијална култура. Чистата некомерцијална култура произведува некомерцијални продукти. Продукти што на слободниот пазар на трудот нема да имаат профит. Тоа се продукти како класични балети, како класична музика, како создавање на поезија, како создавање на театарски претстави врз апсурдни автори. Затоа овие продукти мора да бидат масовно поддржани од државата и од општината. Зимска приказна е нешто сосема друго и мојот предлог е да се преполови буџетот на зимска приказна и едната половина да влезе во чистата култура.
Димитар Кузмановски се јави за збор и рече, завчера имавме комисија каде што го разгледувавме овој извештај за туризам. Јас дадов неколку предлози. Добив многу пораки од туристички работници каде треба да се движи нашиот туризам и како да придобиеме во што поголем број туристи во Битола. Дискутирав на темата околу овие турски државјани кои доаѓаат овде низ Битола, кои ја разгледуваат Битола, најчесто одат во музејот и тука го завршуваат нивното патување. Се задржуваат неколку саати во Битола. Од угостителите добив одговор дека го користат само тоалетот на угостителските објекти долж Широк Сокак. Кратка прошетка на автобус повторно и заминуваат од градот. Никако не успеваме да ги задржиме барем на еден ден да потрошат некои денари тука во Битола. А имаме понуда-Хераклеја, Пелистер, Националниот парк, а Саат кулата се  добри туристички дестинации каде што може да ги посетат и да ги задржиме со барем едно ноќавање, некој ручек во ресторан и сите тие работи да не ги губиме за толку кратко време. Најчесто тие завршуваат во Охрид како наш туристички бисер на Република Македонија, но треба да водиме сметка и ние како град да ги задржиме што е можно подолго, бидејќи од 5 милиони буџет 4,5 милиони одат во зимската приказна која по не знам кој пат ќе спомнам дека е добра работа, нешто што му се случува, но не можи само 500,000 денари да се делат и да го развиваме останатиот и овој летен туризам кој нуди многу можности во Битола. Во разговор со туристички работници тие кажуваат некои приоритети кои му ги имаат посочено и на самиот Градоначалник, но досега ништо не се случува. Прво и основно велат дека немаме доволно тоалети долуш централното градско јадро, тоалети кои ќе бидат чисти за да не ги користат и овие тоалети на угостителските објекти, туку да имаме вистински градски тоалети уредени, чисти, каде што ќе остават едно позитивно мислење за нашиот град и ќе раскажуваат дека во Битола вистина има каде да одат во тоалет. Друга работа, нема доволно патокази на повеќе странски јазици кои ќе му овозможат, бидејќи често тие турист доаѓаат со нивни туристички водич кои не ја познава доволно Битола и тие патокази ќе му овозможат да се движат и низ соседни улици, старата Битолска чаршија, споменав Хераклија, зоолошката градинка, да ги упатиме каде да го поминат тоа време и да го искористат целодневно шетањето низ Битола. Овластени да се преку инспектори од општина Битола да се контролираат кој ги шета тие туристи, да бидат тоа наши локални водичи, бидејќи нашите локални водичи најдобро ја познаваат историјата на градот и знаат како да му го претстават во подолг период од тие неколку саати кои ги поминуваат само  во Битола,зборувам за лиценцирани туристички водичи, ги имаме многу во Битола. Треба да ги повикаме да дискутираат и тие тука со нас да ни посочат каде треба да го развиваме туризмот. Дај Боже да се направи жичарницата на Пелистер па ќе биди една дополнителна туристичка атракција и вистина Битола да го направиме вистинско место каде што секој еден турист ќе ужива. А исто така треба да водиме сметка се позачестен број е на српски туристи кои транзитираат низ Македонија, особено во Битола кои одат на Јонско море најчесто тука му е попотна станица, остануваат тука, ноќаваат да видиме што можеме и да му понудиме и нив како би ги придобиле во што поголем број и нашиот граничен премин да биди попосетен ради градот Битола и наместо ноќавање во Дојран да го прават тоа во општина Битола. Сите овие теми треба да ги разгледуваме и дискутираме. Да повикаме стручњаци кои работат во областа на туризмот. Имаме многу туристички агенции, споменав многу туристички водичи кои имаат што да ни кажат и како повеќе средства да насочиме во развивање на туризмот во Битола. Зимската приказна може и да оди преку други програми, да не биди само туризмот да ја финансира целосно зимската приказна, туку да му оставиме доволно простор, средства да ја развиваме целосно туристички Битола,да размислуваме на оваа тема за да можеме да направиме напредок, затоа што на сите нас ни е во интерес да имаме што е поголем број на туристи да заживее Битола, да видиме и со овие грчки државјани кои доаѓаат на шопинг, се почесто ги има во Прилеп, да успееме и со нив некако не да трчат нашите вработени во ЈП паркинзи брзо да му стават канџа, туку да ги опоменуваат,со тоа а ќе им кажеме една почит дека тука се добредојдени, ќе ги опомениме, ќе ги насочиме како да си го платат паркингот, не да трчаме со канџите по нив како да се тие некои душмани, затоа што тие оставаат доста пари во нашите трговски објекти низ Битола и шетаат и во угостителски објекти и сето ова е една комплексна тема која мислам дека не треба да ја поминуваме така набрзина, треба да разговараме, да дискутираме и да донесеме навистина одлуки кои ќе бидат во интерес на туризмот во Битола.
Јована Спасеноска се јави за збор и рече, пред само неколку точки имавме една дебата полна со љубов, со страст, се надевам кон културата. Вие зборувавте за вашата група, па јас да позборувам од аспект на младите. Мислам дека не треба ни да се разговара против манифестација што овозможува, што ја оживува Битола па и Пелистер. Напротив треба да се поздрави,најбитно е што ваквата ваквиот настан значи многу за нас младите. Со зимската приказна. Градот конечно живее и во зима. А има музика, атмосфера, луѓе, дружба, чувство дека нешто се случува за нас младите,младите не сакаат празен град, туку град во кој има енергија, град во кој се развива и нуди живот. Ваквите манифестации носат корист за целиот град и не само за младите, туку за сите генерации. Битола со ваквите настани станува поатрактивна туристичка дестинација.Настанот привлекува млади од сите околни градови, секако тоа е од корист и за угостителите, хотелите, кафулињата, рестораните и локалните бизниси, кои имаат значително поголем промет во период кога обично има помалку гости. Културниот зимски туризам не е трошок без ефект, туку инвестиција што се што враќа пари преку туризам и локална економија.
Јадранка Павловска се јави за збор и рече, Програмата за туризам за 2025 година,а ништо не е и поразлична програмата за туризам за 2026 година покажува загрижувачки недостиг на визија. Туризмот во Битола не смее да се сведи на еден месец забава, додека останатите 11 месеци градот ни стагнира, фактот што скоро целиот буџет е потрошен на зимска приказна, додека за промоција на Пелистер за развој на туризмот добиле само 500.000 денари, а јавниот повик за здруженија е нула денари, што зборува за отсуство на поддршка за локалната економија и автентичните вредности, успешна туристичка приказна не се гради само на еднократни настани, туку со инвестиции кои ќе носат повратна вредност преку целата година. Програмата за туризам јасно е дека и покрај прикажаната реализација од 95,25% е сиромашна и без долгорочна стратегија за развој на туризмот. Целокупниот фокус кажав е насочен само на манифестацијата зимска приказна за која се издвојуваат близу 4 милиони денари, додека останатите сегменти кои треба да бидат двигател на одржлив и целогодишен туризам се маргилизирани или целосно занемарени. Особено загрижувачки фактот е што јавен повик за здруженија за унапредување на туризмот за тие здруженија беа предвидени само нула денари. Значи развојот на локалните туристички иницијативи и партнерства е целосно исклучен. Нема сериозна поддршка за културен авантуристички, рурален и екотуризам. Нема мерки за продолжување на туристичката сезона надвор од зимскиот период. Од вкупно 5 милиони денари планирани приходи поврзани со туризмот. Од нив 500 .000 денари рековме се за промоција на Пелистер,293,000 денари се за студија за развој на зимскиот и летниот туризам овие ставки воопшто не ветуваат сериозен туристички развој. Не беше предвидено ниту тогаш ниту сега јасна стратегија за 12 месечен туризам, поддршка за локални здруженија и туристички работници, развој на руралниот туризам, развој на летниот туризам, планински велосипедски спортски, екотуризам, промоција на културно наследство, креирање на нови туристички производи и настапи во текот на целата година. Реализацијата од 95,25% не значи автоматски успешна програма ако најголемиот дел од овие средства се сведени само на една манифестација, тука нема долгорочен ефект. Затоа на општината и е потребна модерна, разновидна и развојна програма за туризмот. Не е туризам, само еден настан во годината.
Извештајот за реализација на Програмата за туризам на Општина Битола за 2025 година,беше ставен на гласање и усвоен со 17 гласови ЗА,11 Против и 1 глас Воздржан.
					29.
Програмата за измени и дополнување на Програмата за развојни планови на Општина Битола за периодот 2026-2028 година,беше ставена на гласање и усвоена со 16 гласови ЗА,11 гласови Против и 1 глас Воздржан.
					30.
Програмата за измени и дополнување на Програмата на финансирање и изработка на Урбанистички планови на подрачјето на Општина Битола за 2026 година,беше ставена на гласање и усвоена со 21 глас ЗА,2 гласови Против и 6 гласови Воздржани.
					31.
Програмата за измени и дополнување на Програмата за образование во Општина Битола за 2026 година,беше ставена на гласање и усвоена со 22 гласови ЗА и 7 Воздржани.
					32.
Општинскиот енергетски план за 2027 година за Општина Битола,беше ставен на гласање и усвоен со 23 гласови ЗА,4 гласови Против и 2 гласови Воздржани.
					33.
Акцискиот план за млади за 2026-2027 година,беше ставен на гласање и усвоен со 29 гласови ЗА.
					34.
Драги Крстев се јави за збори рече, дозволете ми по оваа точка да бидам јасен и директен. Ние не сме за уривање како прва и единствена мерка, но проблемот дека зад секој објект а кои се над 350 стои семејство, стои живот, реален проблем и тоа мора да се има во предвид. Но исто така не сме ни за ставање на проблемот под тепих, не сме за одлагање и особено не сме за неспроведување на законите што веќе важат. Оваа одлука вака како што е предложена повеќе делува на повторување на законот отколку како вистинско решение. Граѓаните не очекуваат декларации, тие очекуваат решение. Тука се поставува едно многу важно прашање и ова го потенцирам. Како советот може да одлучува за одложување на примена на решение за утврдување статус на бесправни објекти кои веќе ги донел градоначалникот? Сите знаеме дека тоа се поединечни управни акти донесени во законска постапка и нивната примена не може да се става во мирување со општа одлука на советот. Ова отвара сериозна дилема и за надлежноста и за законитоста и за правната сигурност. Затоа нашата позиција е јасна дека законот мора да се почитува, селективност не смее да има, мора да има јасни критериуми и транспарентност и секаде каде што е можно да се бараат хумани решенија, но едно е сигурно, не смее да има бескрајно одлагање и избегнување на одговорноста. Во таа насока предложивме, но советот  не го усвои таквиот предлог за донесување на заклучок со кој ќе се задолжи градоначалникот да отпочне една конкретна законска постапка за решавање на овој проблем, да изготви план со јасни критериуми и приоритети, да обезбеди еднаков третман за сите граѓани и во разумен рок да достави извештај до Советот за превземените активности. Само ќе ве потсетам почитувани ова не е обично урбанистичко прашање ова е прашање на владеење на правото и доверба во институциите за коишто на големо се залагате. Затоа да не носиме одлуки со кои ќе го одложиме проблемот, туку да донесеме заклучок што ќе значи реална акција и решение што граѓаните го очекуваат. Затоа ве молам добро да размислиме дали ќе учествуваме и ќе покриваме незаконско, ненадлежно и сигурно решение коешто ќе донесе правна несигурност кај граѓаните.
Одлуката за постапување со бесправни изградени објекти кои не ги исполнуваат условите за издавање на урбанистичка согласност односно за кои е донесено Решение за одбивање на барањето за утврдување на правен статус,беше ставена на гласање и усвоена со 16 гласови ЗА,8 гласови Против и 4 гласови Воздржано.
					35.
Одлуката за продолжување на постапка за донесување на детален урбанистички план за Стрчин Блок 6, Општина Битола, беше ставена на гласање и усвоена со 21 гласови ЗА и 7 гласови Воздржано.
					36.
Одлуката за продолжување на постапка за донесување на детален урбанистички план за Индустриска Зона Квасара, Шеќерана и Пивара, Општина Битола, беше ставена на гласање и усвоена со 22 гласови ЗА и 5 гласови Воздржани.
					37.
Одлуката за продолжување на постапка за донесување на детален урбанистички план за МЗ Даме Груев Блок 18.1 (измени и дополнувања), Општина Битола, беше ставена на гласање и усвоена со 22 гласови ЗА и 7 гласови Воздржани.
					38.
Одлуката за прекинување на постапка за донесување на детален урбанистички план за Градска работна зона – Јужно од патот Битола, с.Новаци, Општина Битола (ДУП за Четврт Исток 4 Блок И.04.01), беше ставена на гласање и усвоена со 22 гласови ЗА и 7 гласови Воздржани.
					39.
Марина Крстиќ се јави за збор и рече, Иницијативата како иницијатива е доста добра и ние ја поддржавме оваа иницијатива од страна на колегата, но загрижува фактот што дел од опозициските советници денес како нови иницијативи предлагаат социјални услуги и мерки кои веќе постојат. Сметам дека доста е од политички маркетинг на грбот на децата со пречки во развој и на нивните родители. Е сега ова што денес го претставувате како иницијатива во голем дел како што кажа веќе постои се спроведува. Општина Битола веќе има обезбедено средства во програмата за социјална заштита за третмани на деца со пречки во развојот, како дополнителна поддршка покрај бесплатните третмани коишто ги добиваат преку ресурсните центри и центрите за поддршка. Значи јавниот повик еве го до крајот на месецот треба да излези и убаво си пишува во јавниот повик дека е за поддршка за логопедски услуги, психосоцијална поддршка, рехабилитациони услуги, едукативни семинари за родители и грижа. Значи пред да се поднесуваат вакви иницијативи треба да се засукаат ракавите и да се видат сите социјални мерки, услуги коишто ги добиваат овие лица и нивните родители. И тука да не се повторуваме со вакви иницијативи, бидејќи може намерата беше власта, односно позицијата да не ги гласа овие иницијативи и после одма по фејсбуците, по социјалните мрежи да се кажува дека власта не ги поддржува децата и лицата со пречки во развојот. Значи овој јавен повик ќе биди до крајот на месецот и овие деца ќе си добијат ваква поддршка, значи вакви ваучери и покрај тоа што веќе ги добиваат како што кажав третманите и му се бесплатни и не е точно дека се пребукирани затоа што во секоја МКФ проценка стои колку пати едно дете со пречки во развојот треба да посетува дефектолог, логопед,психолог и така натаму. Исто така, сигурно не сте запознаени, лицата со и децата со попреченост добиваат и бесплатни психосоцијална поддршка и психолошки третмани. Значи сето ова веќе функционира и се спроведува. Само некој треба да земи да прочита, да ги прочита институциите, да се запознае, а не само да излегуваме на говорница и да предлагаме вакви мерки. Еднократната парична помош веќе се доделува и  таа оваа година е зголемена за 30% за овие деца и лица од претходни години таа не може да биди иста за сите затоа што децата немаат исти потреби. Не е исто да имате едно дете или лице коешто има лесна интелектуална попреченост и едно лице коешто има комбинирани пречки во коишто спаѓаат интелектуална попреченост, физичка попреченост, проблеми со моторика, проблеми со контрола на свинктер и така натаму. Првото лице можи и да се школува и да добие вработување и самостојно да функционира, да се научи на културно-хигиенски навики. Меѓутоа ова другото лице тоа не може да го прави, цел живот ќе биде зависно од друго лице. Потребите кај овие лица и деца не се исти, зависат од примарната попреченост и од секундарната попреченост која што се појавува како резултат на примарната попреченост. Така да сметам дека не можи да си дозволиме сите овие деца и лица да добиваат ист надомет. Обидот да се наметне унифицирано решение или е тотално непознавање на состојбите или свесен популизам, друго нема. Што се однесува до превозот, исто така сакам да напоменам дека веќе има бесплатен јавен превоз за сите деца коишто се со пречки во развој и лицата коишто со пречки во развој и сигурна сум дека не знаете дека секој месец семејствата добиваат плус 2400 денари од општина Битола за транспорт на нивните деца од училиште до третмани од третмани до некое друго место каде што имаат потреба. Значи овие се фактите. Исто така сигурна сум дека не знаевте дека изминатата година општина Битола одвои финансиски средства за ангажирање на тројца асистенти им овозможи на децата во Ѓорѓи Сугарев да не патуваат и да не губат време по пат, да останат како во престој и да има кој да ги чува. Има уште еден куп работи коишто општината ги прави за овие лица и за овие деца. Така да сметам дека доста е со продавање на веќе реализирани мерки како нови идеи само за да се прикаже во јавноста дека нешто се работи. Уствари тоа не е ништо. Децата за попреченост не се алатка за политички поени. Тие бараат сериозни политики, одговорност и реални резултати. Нешто што очигледно ви недостасува и никогаш не сте го имале. Зошто не бевте толку гласни кога на мала врата ја протуркавте тоталната инклузија? Сакам да ми одговорите. Каде ви беше тогаш грижата за децата со попреченост и нивните родители? Тоталната инклузија е многу комплициран систем, а кога се спроведува без услови, без ресурси и без план, резултатот не е еднаквост, туку хаос и нова форма на неправда за најранливите. Политиките на опозицијата за тоталната инклузија покажуваат сериозни слабости и сите овие слабости коишто и денес ги бараат родителите на децата со попреченост ги донесовте вие и очигледно вие можете само да создавате проблеми, а очекувате некој друг да ви ги решава проблемите. Училиштата не добија доволен број на специјални едукатори, асистенти, логопедии, психолози, не добија инклузивни тимови беше наметната декларативно без да се изградат предусловите. Исто така не беа адаптирани училиштата за вакви деца. Значи постојат без да се консултира стручната јавност, без да се консултираат родителите. И сега ќе зборуваме тука за некакви мерки и активности да сме му поможеле. Абе вие огромна штета направивте на овие деца и лица. Допрва последиците ќе ги чекаме и ќе ги видиме. Дали знајте дека му кладовте деца со попреченост во училиштата редовните кај што немавте подготвен кадар, имавте милион архитектонски бариери. Дали знаете колкава штета нанесовте и на наставниците и на учениците и на децата со пречки во развој и на нивните родители и немојте да ме сфатите и да бидам презентирана во јавноста дека сум против инклузијата.Напротив инклузијата повторно ќе повторам е комплициран процес и не е обична образовна политика за успешна тотална инклузија. Треба предуслови, обуки за познавање и на родители и на деца коишто се без попреченост и на наставен кадар и на сите. Направивте родителите да се шетаат по установи од на училиште па на третмани па оттаму земи го, врати го назад и сеа ќе бараме бесплатен превоз или не знам шо. Па ги затворивте сите институции во Република Македонија за овие деца. Кажете ми, одговорете ми на прашањето кога ги носевте тие закони. Каде ќе одат тие деца после смртта на нивните родители? По старските домови, по психијатриски установи, каде што не му е местото. Демир Капија, Топанско поле, бања Банско, домот за доенчиња. Што направивте? Институција изградена по стандарди. Каде ќе одат овие деца? Кажете ми. И сега ќе се повторуваме тука за 2000, за бесплатен превоз, ама пак ќе кажам вие сте научени да направите проблем и друг да ви ги решава проблемите. Па по барање на родителите и на овие деца требаше ВМРО да прави измени о процесот на инклузија што го оставивте, го донесовте без никакви предуслови. Свесни сте дека во општина Битола имаше наставници што имаа помината една обука за инклузија. Како со една обука ќе работиш со тие деца? Па зошто постои факултетот? Што е комбинација од медицина, од психологија и од педагогија? Која е штетата тука што се носи? И сега ќе изиграваме грижливи ние многу за децата и за лицата со пречки во развој. Немојте ве молам кажете ми отворивте живеење со 24 часовна поддршка во неколку градови. Е каде другите? Општина Битола е голема општина оти не направивте и во Битола таква поддршка за живеење. Кажете ми каде ќе одат тие деца кога ќе починат нивните родители и сега некој друг да ги решава проблемите. Значи не е во ред. арам да се преиспитаат сите овие мерки, иницијативи дали треба да одат на понатамошна постапка затоа што веќе постојат. А плус да не се зборува и да не се вели дека во овие лица се маргинализирани, немаат никакви права и услуги. Право на надоместок заради попреченост, право на надоместок за помош и нега од друго лице, надоместок на плата за скратено работно време поради нега на дете со попреченост и најтешки облици на хронични заболувања. Услуга во домот, помош и нега во домот. Услуга во домот, лична асистенција. Рефундирање на средства за набавка на патнички автомобили за лица со попреченост, парична помош за покривање на дел од трошоци за електрична енергија, услуги дневен центар, паричен надоместок за мобилност и слепило. бесплатна услуга за одмор и рекреација на деца корисници на посебен додаток во траење од седум дена. Ако се овие мали социјални услуги и мерки коишто се пружаат за овие деца и лица, сепак ќе ви кажам и точно не треба политички поени врз грбот на овие деца. Ќе ве замолам друг пат пред да ги поднесувате иницијативите детално да си ги прочитате општинските програми што нудат, што се реализира, да си одите во општинската администрација да си поразговарате со раководителите, да си ги видите законите, министерствата што нудат и после тука издржано да се излегува и да се промовираат некакви си нови иницијативни оти многу се грижите.А го донесовте системот во за социјална заштита во катастрофална состојба и образованието. Ги направивте социјалните работници да бидат сештолози. Од административни работници до правници, до економисти, до се, да не можат да се посветат на странките и да не можат да се посветат  целосно на предметите. 
           Димитар Кузмановски се јави за збор и рече, Таман да ве пофали чоек нешто мрдна, се поместува,Колешке, јас не сум експерт во секоја област и можеби вашиот говор да беше во насока колега, имате некои неточни информации или недоволни да седниме да ги разгледаме. Јас не ви реков дека ќе бериме политички поени. Јас и споменав во мојот говор дека еден дел од средствата ги добиваат, но да добиваат максимален износ да го подигниме тој финансиски износ малку повеќе за овие деца затоа што навистина му е потребно,мојата намера не беше лоша. Јас сакав да ве пофалам дека дозволивте и некоја друга идеја од барање на самите родители. Мене родителите не ми ги објаснаа сите работи. Тоа што ми го објаснаа кај треба помош. Треба околу паркинг просторот, треба околу бесплатен превоз на тие. Можеби добиваат 2,000 денари, но 2,000 денари на оваа цена на нафтата за нивното движење низ градот не е ништо. Јас сфаќам, јас не барам вие да ги решите сите проблеми, ниту пак јас некако сум допринел сите проблеми да се наметнат кај овие лици значи навистина немав лоша намера. Еве јас барам со вас заедно да седнеме да разгледаме кои од овие работи ги добиваат, кои не ги добиваат и заедно ќе излезиме. Вие промовирајте го, јас не ќе се повлечам настрана дека вие му овозможувате како мнозинство на овие лица плус бесплатен паркинг, бесплатно возење со автобуси, дополнителни средства кај логопеди, психијатри,психолози еве да му помогнеме и на овие државни административци кои ги споменавте дека се пренатрупани од работа, да ги
растеретиме, да ги дисперзираме сите тие часови да ги држат и кај приватните, со тоа ќе му помогнеме на приватните психолози и јас не знам зошто ваква е огорченост. Навистина немав никаква лоша намера. Се чудам од каде сега овој гнев го истуривте врз мене од тема која требаше да излезиме сите ние 31 да речиме еве вака се работи во Општина Битола сите застануваме зад една идеја јас не велам не сум експерт можеби има некои работи што ги земаат не ви противречам вие сте експертате во таа област повеќе ги познавате плус ти сте заменик градоначалник цел ден сте заедно
со општинската администрација можеби повеќе ги знаете овие работи и треба да се понудите како помош и на тие деца и заедно со оваа иницијатива да застанеме да сработиме. Нешто плус за овие дечиња. Социјалната инклузија гледам сега ја грдите, таа беше направена за да тие се чувствуваат рамноправни, еднакви со другите ученици. Да не бидат одделени сами да учат сам посам, туку да се чувствуваат дел од општеството, дел од тоа што вие сега му ги прекинавте на сите тие образовни асистенти договорите и си ставате свои партиски па немате луѓе да ги поклопите. Тоа е веќе друг проблем. Тоа јас не го створив тој проблем веќе ако сакате политички да навлеземе во тие работи еден куп образовни асистенти ги оставивте без работа затоа што не се од ВМРО-ДПМНЕ да пополните со ваши образовни асистенти и сега немало луѓе па ќе нема оти се гледаме низ призмата на политиката оти едно добро нешто сакаме негативно одма да го свртиме да го направиме да биде ако малце добив чувство во овие два-три часа дека нешто се променува во општина Битола веднаш да се пресечи не сте вие најпаметни овие родители ќе ви ги покажам пораките што комуницирале јас. Јас не го измислив ова. Тие го бараат тоа. Не го барам јас. Мене не ми треба. Фала му на Господ. Тие имаат потреба од овие работи. Не го бара Димитар за ЛДП. Не го барам за мене. Го барам за луѓето кои навистина имаат потреба. И нив верувајте ниедни средства на светот не му се доволни. Но дајте барем да му олесниме. Сме дале 20,000 денари. Многу дала општината. Дало министерството. Министерството за министерство. Ние како општина Битола ќе му како ќе му помогниме? Еве вие сте сега на власт. Каде ќе завршат по смртта на родителите? Кажете вие каде ќе завршат. Ние треба се да думаме. Еве вие сте експерт, дајте предлог, јас ќе го поддржам. Битола да се изгради дом за тие деца тогаш возрасни граѓани кога ќе немаат кој да биде. Јас ќе ви го гласам да видите дека не е политика, дека секоја помош за тие луѓе е добредојдена. Јас стварно се чудам од се сакате вие да направите политика вие предложете го. Еве дајте од утре ќе почниме од најлесното. Што треба паркинг бесплатен да биди за нив и овие автобуси полупразни со две-три линии во градот ќе можат да ги користат. Секако вози автобусот, секако празни се паркинг местата. Ете ќе почнеме од тоа. Еве тоа го немаше. Значи стварно од секоја од секоја тема сакате да  направите дека сите ние сме против се,се се измешало во социјалната политика не знам што заминавме од една на сосема друга тема па ги жалиме социјалните работници биле пренатрупани со работа тоа му е работа на социјалните работници за тоа плата земаат јас затоа велам овие велат и самите сте сега контрадикторни велите еднаш има слободни термини па сега се презафатени со работа. Тие сами кажуваат дека се презафатени со работа и дека му требаат  и приватни психолози и педагози, затоа што имаат и повеќе опрема, повеќе апарати со коишто работат, повеќе помагала кои му помагаат да зборуваат, да го усовршат говорот и сите тие работи. Наместо вие да понудите помош како експерт, еве колега ова и ова го даваме во оваа мерка. Можеме да го зголемиме, не можеме. Ќе седниме, ќе дискутираме, ќе видиме има средства, нема средства. Вие одма осудувате овде, а немав никаква лоша намера. Баш напротив сакав да ве пофалам дека вака треба да изгледа еден совет. Секоја добра идеја, секое барање на граѓаните треба да го гласаме единствено. Значи без разлика дали доаѓа од ВМРО, СДСМ,Поинаку, Левица, било кој и да, некои работи не се за политика. Не сакав да правам воопшто политика од оваа тема.
Марина Крстиќ се јави за реплика и рече, Никој колега нема намера да прави политика од децата со посебни потреби. Јас само ве потсетувам какви штетни закони се донесоја без да се увидат последиците од тие штетни закони и очекувате вие сега некој друг тука да ви ги решава проблемите и нонстоп само така, за инклузијата како што реков и се потврди дека ќе бидам погрешно протолкувана дека сум против инклузијата, не повторувам јас сум за инклузијата меѓутоа онака како што
треба да се спроведи тој процес и во најразвиените земји некаде нема тотална инклузија затоа што експертите сметаат дека не секое дете може да посетува редовно училиште. Е сега пошто викате родителите се обраќаат кон вас, исто и кон нас се обраќаат и кон мене лично и се обратија и без политички поени. Ама еве сега ме повлековте за јазик. Дојдоа, се обратија на отворени денови беше и колегата Златко Лозановски и колегата Љубе Никлески проблемот што се реши со неврологот и со стоматолошките услуги, оттука се покрене иницијативата да се решат. Така да бидете сигурни дека и кај нас доаѓаат и пошто јас работам во таа област можам да му кажам точно што е општинска надлежност и што општината можи да направи во тој дел. Е сега овие што се обратиле кај вас, дали од незнаење, дали од која друга причина, не знам. Меѓутоа јас со овие други родители што имам разговарано, сите знаат за овие мерки дека постојат во општина Битола и дека ги добиваат. Која е причината јас не знам. И сега сум во преговори со нив. Еве ќе ви откријам една тајна. Во преговори сме за обезбедување на дневен центар за лица со аутизам, иако е предвиден уште еден дневен центар во програмата на ВМРО-ДПМНЕ, така да никој не сака да прави политички работи од овие лица и деца. Меѓутоа треба да се кажат и недостатоците и сите избрзани работа за во иднина да не се прават такви грешки. Мене тоа ми е поентата. да се затвораат институции без решенија, да се носат закони без припрема ни на наставници, ни на деца итн. И општината не може да биди социјална институција. Општината може да биди помагател во одредена дејност. Еднократна парична помош добиваат и преку Центарот за социјална работа добиваат и мобилност и слепило и  еден куп услуги ви набројав. Значи не можи буџетот од општината да оди само за социјалната категорија на граѓани. Имаме граѓани со ретки болести, имаме граѓани коишто се ќе најдат во непогодна ситуација, во пожари, во итн. Се се случува. Значи за сите граѓани треба да да мислиме, а колку што може општината помага на овие на овие лица и деца.
Димитар Кузмановски се јави за реплика и рече, Јас споменав многу убаво уште на почетокот дека верувам дека и кај вас доаѓаат. Така е. Доаѓаат и кај вас. Но разликата што е? Вие велите ќе ви откријам една мала тајна. Ќе отвориме нов дневен центар. Епа ради тие мали тајни или големи тајни ние не сме информирани. Малите тајни треба да ги споделувате овде со нас. Луѓе, ние сме во преговори да отвориме дневен центар. Супер. Сите ќе гласаме за еве ние не сме запознаени дека вие сте во преговори. Не знам само со кој преговарате да отворите дневен центар за тие деца. Супер е идејата. Од тие мали тајни кои се само низ ходниците и канцелариите на општина Битола. Ние доволно немаме информации и дел од родителите дошле кај вас тројца четворица родители останатите 50. Не знаат за овие ваши мали тајни. Малите тајни треба да бидат големи информации за доброто на сите од Битола. И повторно ќе ви речам дајте да седниме ќе направиме група вие ќе ја водите како претседател таа група ќе укажеме што можи каде можеме да му помогнеме дополнително. Тука даваме средства, тука можеме да зголемиме, тука не можеме. Се слагам општина Битола не е социјална институција само да издава социјална помош. Но навистина кај овие деца е најпотребно, ви кажав зошто и вие знаете дека голем дел од родителите се грижат за тие деца и се дома постојано со нив. Не се во можност да заработуваат и втора плата дома. Нешто што во денешно време е навистина потребно. Скап е животот, сами го гледате, а тие имат дополнителни трошоци за лекување на нивните деца. Значи да успееме барем на кратко да влезиме во нивната кожа. Секоја помош е добредојдена. Дали од државно ниво, тоа е социјална држава. Ние сме сепак социјална држава. Кај нас примањата на луѓето не се огромни па да може со една плата да издржува фамилија, посебно со болно дете дома. Значи повторно ќе повторам, немав лоша намера, нема повеќе да реплицирам. Не сакам да навлезам во дебата на овие теми. Овие се болни за тие луѓе. Не сакам ни да не слушаат како се расправаме на нивниот грб. Ако има волја, дајте да започниме. Еве паркингот и јавниот превоз не се никаков терет на општината. Дајте ќе почнеме од тоа па ќе продолжиме на комисии да дискутираме за дали може да се зголеми нивната парична помош. Пошто велите дајте ги да ги имаме ние на увид. Можеби треба сите јавни повици кои ги има општината да ги добиваме на мејл за да можеме да ги препуштаме затоа што има луѓе од рурални средини, може ќе му промакни, краток е периодот на јавниот повик, ќе заврши, нема да можат да добијат финансиски средства. Да добиваме информации па ќе бидиме и ние упатени. Сите не работиме во општина, не сме по цел ден во општина како вас, па да ги знаеме сите податоци или закачени цел ден на веб страната на општина Битола. Се согласувам. Можеби има пропусти, нешто давала општината.Јас прифаќам забелешка. Вие не прифаќате ништо.А социјалната инклузија јас верувам дека и вие ја поддржувате и треба да работите и во самата партија да ги обезбедиме сите тие придржувачи на овие дечиња да си го продолжат баш пред неколку дена гледав и една сторија во Прилеп во училиште како децата се среќни затоа што со нивни врсничина се во целосна инклузија во училиштето со детенцето си седи образовен асистент му помага и тоа е среќно и нејзин неговите родители кажуваат дека детето многу позитивно се променува и образованието има мани. Слушнавме долгови. Секој процес има мани, но да го гледаме позитивниот исчекор повеќе него маните кои ги создава. Јас верувам вие сте сепак поупатени во во таа област и повеќе ги знаете работите, но дајте да не грдиме нешто што било. Можеби се направило грешка и вие правите грешки.
Претседателот Бојан Бојкоски зеде збор и рече, Предлагам значи еве дека гледам дека има и консензус кај сите по однос на оваа иницијатива. Колешката Марина Крстиќ како упатен на овој процес и го работи со колегата којашто ја предложи иницијативата седнете објаснете му ги дел од програмите сите оние повици коишто се распишуваат се јавно достапни, дали преку социјални мрежи, веб портали коишто се средства за јавно информирање и како Совет нека се праќаат до сите советници ги ви ги праќаат сите повици коишто се објавуваат преку електронската пошта да ги промовираме ние како советници за граѓаните да можат да ги видат да бидат информирани, да ги видат повиците и да можат да седат. Една таква
иницијатива имаа колегите од советот Мартин Ивановски и Јована Спасеноска за повикот за младински акции. Имаше повик до сите советници беа во посета на младинскиот центар за повикот којшто беше објавен.Имаме намален интерес од минатите години, затоа беше иницијативата да оди да се промовира повикот. Затоа и сме членови на советот тука да ги промовираме повиците за граѓаните да можат побрзо и полесно да стигнат до информациите. Марина Крстиќ е упатена во оваа работа. Мислам дека заеднички видете кои се програми ги има во социјалната заштита општина Битола. Тоа што може да се направи, што е во наша надлежност да го направиме. Тоа што не е да се направи иницијатива, да се изменат некакви закони доколку е потребно итн. Тоа е мој предлог кој што го давам. Мислам дека сме едногласни по однос на оваа одлука.
Јагода Талевска се јави за збор и рече, Јас кратко само имам една информација на оваа тема и сакам да ги запознаам колегите дека постои сега една идеја, можеби госпоѓа Крстиќ знае на оваа тема,  стоматолошките услуги за оваа категорија на луѓе, на деца,тие деца не можат да одат како здравите деца на овај интервенции стоматолошки кај обичен стоматолог, односно стоматолог за деца. Па има сега една идеја во Битола во болницата да се овозможи таков третман за којшто треба нормално да се вработат такви специјалисти и анестезиолог, затоа што тие деца не можат да трпат интервенции без тотална анестезија затоа треба да ве информирам за ова информација којашто дојде до мене и еве и ова е една голема работа која се којашто се презема на таа тема за помош на децата со посебни потреби и децата од таа категорија.
Иницијативата за разгледување на мерки за поддршка на деца со посебни потреби и нивните семејства,беше ставена на гласање и усвоена со 29 гласови ЗА.
					

40.
Иницијативата за дополнување на Програмата за економоски развој на Општина Битола за 2026 година за изработка на парк на македонско-американско пријателство,беше ставена на гласање и усвоена со 27 гласови ЗА и 2 гласови Против.





Седницата заврши во 15,15 часот.
Седницата се снимаше на аудио касети и по нив се водат забелешки.
Седницата ја обработи Наталија Најдовска,референт за седници.

